Милиция машинаси босиб кетган оиланинг яна бир аъзоси вафот этган - BBC O'zbek\nДастлаб Фейсбукдаги "Тошкент ҳайдовчилари" гуруҳи тарқатган маълумотга кўра, 23 апрель куни кечқурун соат 9 лар атрофида Тошкент милициясининг машинаси Чилонзорда 33 ёшли Дмитрий Курбатов, унинг синглиси 25 ёшли Людмила Горбанова ва унинг беш ёшли қизи Кристинани босиб кетган, қизча ўша пайтда ўлган.\nФесбукда ёзилишича, оғир жароҳатланган, бўйраги, талоғи олиб ташланган, икки оёғи ёпиқ синган Дмитрий икки кун олдин вафот этган.\nДмитрийнинг холаси Надежда Земскованинг айтишича, Дмитрий кўп қон йўқотиш натижасида вафот этган.\nЛекин ҳали ҳам милиция ходимларининг кимлиги жабрланганларнинг оиласига айтилмаган.\nҲозирда икки милиция ходими тергов изоляторида сақланаётгани айтилмоқда.\nҚизиғи шундаки, ижтимоий тармоқларда ва пойтахтда катта шов-шувга сабаб бўлган ва муҳокамаси давом этаётган воқеа ҳақида Ўзбекистон расмий ахборот нашрлари ҳеч нарса ёзмаган.\nЖабрланганларнинг яқинлари билан боғланган Узнюс.нет сайтига кўра, касалхонадаги Горбанованинг палатасига суриштирув ходимлари тартибга зид равишда ярим тунда келиб, сўров ўтказишган.\nМазкур ҳодиса юзасидан Тошкент Давлат Автомобил назорати бошқармасига боғланганимизда, биз билан гаплашган ходим ҳодисани тасдиқлади, бироқ иш билан Ички Ишлар бошқармаси тергов бўлими шуғулланишини айтиб, жавоб беришни истамади.\nТошкент шаҳар Ички Ишлар бошқармасидан ҳам саволимизга жавоб ололмодик.\nЯқинларига асосланиб хабар тарқатган "Тошкент ҳайдовчилари" га кўра, ҳалок бўлган 5 ёшли қизалоқнинг онаси етти ойлик ҳомиласи бўлган Людмила Горбанованинг аҳволи яхшиланяпти.\nОлдинроқ ижтимоий тармоқда жабрланганлар учун пул йиғила бошланган. Икки кунда 1 миллион 300 минг сўм, яъни 430 долларга яқин маблағ тўпланган.\nАксарият интернет фойдаланувчилар фожеага сабабчи милиция ходимлари жазодан қутулиб қолишидан хавотир билдирганлар.\n"Халқ хизматчиларига жазо бериладими?- деб ёзади бири.\nЎйлайманки, халқ хизматчилари тўлиқ жазосини олади, дейди бошқаси.\nЯнгиликларда ҳамма ёқ тинчлигига қараганда, уларга бало ҳам урмайди. Қанақасига булар қонун ҳимоячилари,уларни жазолаш керак, дейилади яна бир изоҳда.\nОдамлар милиция машиналари жуда тезликда юриши, болалар ўйнаётган маҳалла кўчаларидан ҳам учиб ўтиб кетишидан норози бўлишган.\nDavron Abdullaev деган фойдаланувчининг ёзишича, милиция ходимларига қандай жазо берилгани ва яқинларидан айрилган оилага моддий ёрдам берилганини аниқлаш учун петиция ўтказилиши керак.\nМазкур воқеа ижтимоий тармоқларда кенг муҳокама қилиниб, шов-шувга сабаб бўлгани туфайли Ички Ишлар вазири Адҳам Аҳмадбоев ҳодисани текширишни ўз назоратига олгани айтилади.


ЎзА - Таэквондочиларимиз Голландияда шоҳсупага кўтарилди\nТаэквондочиларимиз Голландияда шоҳсупага кўтарилди\n11.03.2018 23:32 Чоп этиш версияси\nГолландиянинг Эйндховен шаҳрида таэквондо бўйича катталар ва ўсмирлар ўртасида "45th Dutch Open Taekwondo Championships-G1" халқаро турнири ўтказилди.\nНуфузли турнирда Ўзбекистон терма жамоаси аъзолари 3 олтин, 4 кумуш ва 1 бронза медалини қўлга киритди.\nМусобақанинг ўсмирлар ўртасидаги беллашувларда Мадина Маннопова, Жасур Жайсунов, Улуғбек Рашидов ўз вазн тоифаларида барча рақибларини мағлубиятга учратиб, шоҳсупанинг энг юқори поғонасига кўтарилди. Шунингдек, Озода Собиржонова, Бегзод Иброҳимов ҳамда Шаҳзод Жўраев каби умидли спортчиларимиз кумуш медалга сазовор бўлди.\nКатталар ўртасидаги баҳсларда 87 килограммдан ортиқ вазн тоифасида мамлакатимиз шарафини ҳимоя қилган Дмитрий Шокин кумуш медалини қўлга киритган бўлса, вазни 54 килограмм бўлган Баҳром Абдуллаев бронза медаль билан тақдирланди.\nЭслатиб ўтамиз, таэквондочиларимиз 13-март куни соат 07:00 да Тошкентга қайтиб келадилар.


Андрей Фёдоров: "Ўйин нафақат мухлисларга, балки мураббийларга ҳам ёқди" / CHAMPIONAT.asia\n01 авг 2018 23:41\nТеглар : СуперлигаПахтакорЛокомотивАндрей Фёдоров\nСуперлига 20-тури доирасидаги "Пахтакор" - "Локомотив" учрашуви ўз ниҳоясига етди.\nУнда 1:1 ҳисобидаги дуранг натижа қайд этилди. Учрашувдан кейинги матбуот анжуманининг биринчи қисмида "темирйўлчилар" устози Андрей Фёдоров ўз фикрлари билан ўртоқлашди.\n"Ўйин қизиқ ўтди. Мураббийлар учун ҳам баҳс қизиқ бўлди. Аввалги ўйинда ҳам харакатер кўрсата олгандик. Ўйиндан олдин ютқазмаслигимизга ишонгандик. Ҳисоб адолатдан бўлди. Йигитларга бугун намойиш этган ўйинлари учун миннатдорчилик билдириб ўтмоқчиман. Бугун ҳар икки жамоа ҳам футбол ўйнашни истаб майдонга тушди. Учрашув нафақат мухлисларга, балки мураббийларга ҳам ёқди дея оламан", - деди мураббий.\n"Локомотив" сафидан Садриддин Абдуллаев учрашувдан кейинги матбуот анжуманида қатнашди.\n"Бугун чиройли ўйин бўлди. Чемпионатнинг қизиқ палласи бошланмоқда. Ҳали барчаси олдинда деб ўйлайман. Энди медаллар учун кураш бошланади", - деди Садриддин.\nФёдоров: "Анзур Исмоиловнинг жароҳати жиддийми? Унинг елкаси чиқиб кетганди. Шифокорлар барчаси жойида эканлигини айтишди.\nПогребняк нима учун ўйнамаяпти? У жамоага кўникиш жараёнини бошдан ўтказмоқда. У ҳавога, "чилла"га мослашиб олиши лозим. Умид қиламизки, у кўникиб кетганидан сўнг майдонга туша олади".\nСадриддин Абдуллаев: "Пахтакор" менинг юрагимда. Чунки, бу ерда тарбияланганман. Ушбу жамоага ҳурматим баланд. Аммо, бу футбол. Натижа учун ўйнаймиз. Олтита жамоанинг барчасида чемпионлик учун имконият бўлади.\n"Навбаҳор"да қийинми? Ҳозир нимадир айтадиган бўлсам баҳона бўлиб қолади. Яхшиси борамиз ва уларни мағлбиятга учратамиз.\n"Навбаҳор" бош мураббийи: "Сити" 50 йилда ҳам МЮнинг совринларига ета олмайди" 38


Месси кўп миллионлик солиқ тўламагани учун суд олдида жавоб беради » Скачать музыку бесплатно новинки музыки 2016-2017\nМесси кўп миллионлик солиқ тўламагани учун суд олдида жавоб беради\nКомментариев: 0 Просмотров: 165 Дата: 31-05-2016, 10:53 "Барселона"нинг аргентиналик ҳужумчиси Лионель Месси умумий миқдорда 3,2 млн фунт стерлинглик (4,7 млн доллар) солиқни тўламагани учун Барселона суди олдида жавоб беради, деб хабар бермоқда Sky телеканалига иқтибос келтирган ҳолда Rambler news service. Суд жараёни бугун, 31 май куни бошланади. Лионель ва унинг отаси Хорхе Орасьо Месси футболчининг 2007 йилдан 2009 йилгача бўлган даврдаги реклама даромадларидан солиқ тўламаслик учун Белиз ва Уругвайда бир қатор сохта компаниялар яратишда айбланмоқда. Месси футболчилик фаолиятидан оладиган даромаддан ташқари, Banco Sabadell, Danone, Adidas, Pepsico, Procter & Gamble ва Kuwait Food Company компанияларининг маҳсулотини реклама қилгани учун фойда олади. Аввалроқ Рио-де-Жанейро суди "Барселона"нинг бразилиялик ўйинчиси Неймарни солиқ тўлашдан бўйин товлашда айбдор деб топиб, унга 46 млн доллар тўлаш мажбуриятини қўйганди. - деб хабар бермоқда Stadion.uz нашри.


Тошкентда 4та трамвай йўналиши қолди » Скачать музыку бесплатно новинки музыки 2016-2017\nКомментариев: 0 Просмотров: 269 Дата: 14-04-2016, 12:11 12 апрель куни Тошкент шаҳрида №12 йўналиши («Бешқайроғоч» даҳасидан «Беруний» метросигача) ва №26 йўналиши («Қўйлиқ-6» дан «Тошкент» вокзалигача) бўйича ҳаракатланадиган трамвайлар ҳаракати тўхтатилди. Бу ҳақда Газета.uz нашри «Тошкент трамвайи» корхонасига асосланиб хабар тарқатди. Эндиликда Ўзбекистон пойтахтида 4та трамвай йўналиши ҳаракатланишда давом этмоқда: №8 («Бешқайроғоч» массивидан «Оқтепа» майдонигача), №9 («Тошкент» вокзалидан «Чиланзар-26» массивигача), №13 («Тошкент» вокзалидан «Қўйлиқ марказ»гача) ва №17 («Бешқайроғоч» массивидан «Ипподром»гача). Қолган йўналишларнинг ёпилиш муддатига аниқлик киритилмаган. Апрель ойи бошида Тошкент ҳокимияти, хусусан шаҳар ҳокими Раҳмонбек Усмонов келгуси икки ой давомида шаҳарда фаолият кўрсатаётган барча олтита трамвай йўналиши ёпилиб, трамвай тармоқларининг бузилишини маълум қилганди. Шу тариқа, шаҳарда 115 йилдан буён ҳаракатланиб келаётган трамвайлар 2010 йилнинг баҳорида ёпилган троллейбуслар ортидан тарихга айланмоқда. Бунинг сабаби сифатида уларнинг жамоат транспортининг бошқа турларига нисбатан «самарасиз» эканлиги келтирилган. Шу ойдан бошлаб трамвайлар ҳаракатланган йўналишларда мос равишда Т8, Т9, Т13 каби автобуслар ҳаракати йўлга қўйилди. Бу йўналишларда Isuzu автобусларидан фойдаланилмоқда. Сентябрь ойи охиригача шаҳар ҳокимияти 80та шундай автобуслар сотиб олиб, ҳар бир йўналишга 10тадан 18тагача автоулов қўйишни режалаштирган. Манба: Kun.uz - деб хабар бермоқда Carzone.uz нашри.


АЁЛЛАРНИ КАСБГА ЎҚИТИШ ОРҚАЛИ БАНДЛИГИ...\nАвтор: Сабрижамил Февраль 10, 2021\nҲазорасп тумани ҳокими Ўктам Машарипов раҳбарлигида аёлларни муносиб иш билан таъминлаш, уларни касб-ҳунарга тайёрлаш ва малакасини ошириш, тадбиркорликка йўналтириб, қўллаб-қувватлаш борасида 1-сектор ҳудудида бир қатор тизимли ишлар олиб борилмоқда.\nХусусан, “Янгибозор” маҳалласида ҳам аёлларни касб-ҳунарга тайёрлаш ўқув курси ташкил этилди.\nБу ерга 20 та тикув машинаси ўрнатилиб, 20 нафар хотин-қизлар ўқитилиши йўлга қўйилди.\nҲазорасп тумани ҳокими, 1-сектор раҳбари Ўктам Машарипов бу ердаги шароитлар билан танишиб, камчиликлар бўйича тегишли мутасаддиларга тавсиялар берди.\n-Мен ўйда ишсиз ўтирган эдим. Тикувчиликка қизиқардим. Тикув машинаси олишга ва ўз ишимни бошлашга имкониятим йўқ эди. Айни пайтда ташкил этилган ўқув курсларига қатнашмоқдаман. Бу ерда менга касб-ҳунар ўрганишим учун маблағ берилиши билан бирга сертификатга ҳам эга бўламан ва кредит эвазига тикув машинасини олиш ҳамда ўз тадбиркорлигимни бошлаш имконияти бор. Бунинг учун аввало Президентимизга ўз ташаккуримни билдираман. Шунингдек, маҳалламизда ишсиз аёллар учун яратилган шароит учун туман ҳокимига ўз миннатдорчилигимни билдираман дейди, - Юлдуз Мадиримова.


Сурхондарё вилоятининг Узун тумани Чақар қишлоғида истиқомат қилувчи Мунаввара Ҳасанова таҳририятимизга мурожаат қилиб, ўзи дуч келган адолатсизлик ҳақида сўзлаб берган.\nKun.uz мухбири Узун туман тиббиёт бирлашмасига бориб, Мунаввара Ҳасановадан хабар олди.\nМаълум бўлишича, шу йилнинг 8 июнь куни 35 йилдан буён тумандаги 20-умумтаълим мактабида инглиз тилидан сабоқ бериб келаётган пенсия ёшидаги М.Ҳасановани аёвсиз калтаклашган. Унинг ўзи бўлган воқеани шундай ҳикоя қилиб берди:\n8 июнь куни кечқурун соат 22:00лар атрофида биз билан истиқомат қиладиган ўғлим Музаффар Ҳасановни шу қишлоқда яшовчи Ж. ва С. исмли икки йигит чақириб, «арақ топиб берасан», деб бўғиб олишади.\nМунаввара Ҳасанова эса биз унинг ҳузурига борган 14 июнь куни ички ишлар органлари зўравонларга нисбатан ҳеч қандай чора кўрилмаётганидан шикоят қилган эди. Маҳалла инспекторини эса воқеага бефарқ муносабатда эканликда айблади.\n«Мен 35 йилдан буён болаларга инглиз тилидан дарс бериб келаман. Қизим ҳам менинг касбимни танлади — ҳозир у инглиз тили ўқитувчиси. Хуллас, шу давлат учун ҳалол меҳнат қилдим. Олий тоифали ўқитувчиман. Қилган хизматларимга давлат орден ёки медал бериш ўрнига зўравонлар кўзларимни кўкартиришди. Менга жуда алам қиляпти», — деди Мунаввара Ҳасанова.\nМаҳалла фуқаролари йиғинининг янги сайланган раиси ўқишда бўлгани сабабли, маҳалла масъул котиби Зулфиқор Қосимовдан бўлиб ўтган воқеалар хусусида қисқача тушунтириш олдик.\n— Ариза қабул қилинган. Ҳаммаси керакли тарзда расмийлаштирилган. Иш очилган. Бизда бундай жиноятлар-у, маъмурий ҳуқуқбузарликларни яшириш ҳолати йўқ. Чунки ҳамма ишни прокуратура назорат қилади. Жавоб берамиз. Шунчаки, мазкур ҳолатда маҳаллага бириктирилган профилактика инспектори Ўрол Тоғаев Термизда қисқа муддатли ўқишга жўнаб кетган. Шу сабабли, бемордан хабар ололмаган. Иш қонунчиликда ажратилган 10 кунлик муддатда ўрганиб чиқилиб, тегишли чоралар кўрилади.\nP.S. Ушбу мақола эълон қилиниши арафасида М.Ҳасановага яна бир бор телефон қилдик. Унга шифохонадан 21 июнь куни жавоб берилган. Шишлар ҳали қайтмагани, уйда амбулатор тарзда даволанишни давом эттираётганини маълум қилди. Лекин зўравонларга ҳануз бирор чора кўрилмаганини, ҳамма умиди биздан эканини ҳам синиққина қистириб ўтди.


Зеленский Россия босқинини қўллаб-қувватлаганларнинг активларини мусодара қилишни маъқуллади\nУкраина президенти Владимир Зеленский Россия босқинини қўллаб-қувватлаганларнинг мулки ва активларини мусодара қилишга рухсат берувчи қонунни имзолади.\n«У ёки бу тарзда босқинчиларнинг Украинага қарши тажовузини қўллаб-қувватловчи санкция қўйилган шахсларнинг мол-мулкини мусодара қилиш Украина бюджетини тез ва самарали тарзда душманлар ҳисобига тўлдиради», — дейилади Украина президенти сайтида.\nТегишли қонун лойиҳаси 12 май куни Олий Рада томонидан қабул қилинган.\nҚонунда айтилишича, мусодара қилиш истисно ҳисобланади ва жисмоний ёки юридик шахснинг мол-мулки аллақачон ҳибсга олинган бўлса, фақат ҳарбий ҳолат даврида қўлланилиши мумкин. Мусодара қилиш тўғрисидаги қарор Коррупцияга қарши кураш бўйича Олий суд томонидан қабул қилиниши керак.\nАпрель ойининг бошида Олий Рада руслар, шунингдек, Россия ва Украина ўртасидаги урушни ошкора инкор этувчи Россия билан чамбарчас боғлиқ бўлган бошқа мамлакатлар фуқароларининг мулкини миллийлаштириш тўғрисидаги қонунни маъқуллади.\nҲар қандай жисмоний ёки юридик шахс қонунга бўйсунади. Шунингдек, Украинадаги ҳарбий ҳолат даврида Россиядаги иқтисодий фаолиятини тўхтатмаган компаниялар ва фуқароларнинг мулкини олиб қўйишга рухсат берилади. Миллийлаштириладиган барча мулк «Россия Федерацияси томонидан тажовузга учраган Украина фойдасига келажакдаги компенсациялар ҳисобига» юборилади.\nМай ойи бошида Украинадаги Сбербанк ва ВEБ.РФ давлат корпорациясининг шўба корхоналари активларини мусодара қилиш тўғрисида фармон имзоланди.


Оилаларни мустаҳкамлаш йўлида - Уч илдиз\nЎзМУ фаолияти ҳақида ҳозиржавоблика билан ёритаётган ЎзА\nжамоасига самимий миннатдорчилик изҳор этамиз, дейди Дониш домла устозларидан штаётган шогирдларини дуо қилиб.\nҲужжатда оилалар мустаҳкамлигини таъминлаш, оила қуришда ёшлар масъулиятини ошириш, қадриятларни асраш, жамиятда оиланинг ўрнини янада юксалтириш каби муҳим ҳаётий масалалар қамраб олинган.\nМазкур университетда “Ижтимоий иш” йўналишида мутахассислар тайёрланади. Маълумки, ижтимоий иш соҳаси ходимлари болани оиладан асоссиз ажратишнинг олдини олиш чораларини кўради. Ижтимоий заиф оилаларга кўмак бериш ва боланинг оиладаги ҳуқуқини ҳимоялашда иштирок этади. Шунингдек, уларга нисбатан зўравонлик, камситиш ва бепарволикка қарши курашиб, жамиятда оилаларнинг барқарорлиги учун хизмат қилади.\nМутлақо янгидан шакллантирилган “Оила” илмий-амалий тадқиқот марказининг асосий вазифалари давлат ва жамоат ташкилотларини оилаларни мустаҳкамлашдек эзгу ғоя атрофида бирлаштириш, барқарор ривожланаётган жамият яратиш, оила жамият ва давлат ҳимоясида экани тўғрисидаги конституциявий принципни кенг тарғиб этишдан иборат.\nNext story ЎзМУда таҳсил олган кадр Қаҳрамон Қуронбоевга ўринбосар этиб тайинланди\nPrevious story Оила бахт-у саодати йўлида


16 Июл 2019 3186\nУмрининг қирқ йилини Тошкент Ботаника боғига бағишлади. У кўплаб ташриф буюрувчилар билан ўзининг севимли жойи - мажнунтол остида учрашган, суҳбатлашган. Омадим келиб, менга дендролог, бу борадаги наслий мутахассислик давомчиси ҳамроҳлик қилди. Бу ерда унинг отаси ҳам агроном бўлиб ишлаган. Унинг изидан бориб, аграр университетини битирди. Дунёнинг кўплаб ботаника боғлари мутахассислари уни яхши танишади. Бу ерда уни боғ сақловчиси деб аташаркан, бу ҳақда бошқа ходимлар билан суҳбатлашганда билиб олдик.\nАтиргул Исаковна одатига кўра, мажнунтолнинг ноёб шифобахш хусусиятлари ҳақида гапира бошлади. Масалан, пўстининг тиндирмаси юрак хасталикларидан азият чекувчиларга фойдали... Кейин экскурсияни давом эттирдик. Бутун «Шарқий Осиё»ни айландик, метасеквояни, Японияда муқаддас ҳисобланган гинкго дарахтини кўрдик. Буларнинг барчаси жонли қазилмалар деб аталувчи қадимдан сақланиб қолган ўсимликлардир.\nСўқмоқдан бурилиб, ўрмон ичига чуқурроқ кириб бориб, кигиз теракни кўрдик. Бир қарашда ҳовлиларимиздаги теракларга ҳам ўхшаб кетади. Фақат бунисидан сифатли қоғоз олиш мумкин.\nАжабланарли далил: ушбу терак қуриб қолса ҳам илдиз тизими ўлмайди ва янги туплар чиқаришда давом этади. Яъни ўсимликни қайта экиш шарт эмас, табиатнинг ўзи буни «ўйлаб» қўйган.\nБир куни Ботаника боғига инглиз киши, биология фанлари доктори ташриф буюрибди. У кўплаб мамлакатларда бўлган, аммо бизнинг боғимиздангина кулранг заранг дарахтининг ноёб турини топибди. Айтиш керакки, бу олимлар турли хорижий мамлакатлардан излаб келадиган ягона ўсимлик эмас, албатта.\nЙўлнинг нариги томонини азим ёнғоқ дарахтининг синиб тушган шохи тўсиб қўйибди. Унинг танаси замбуруғлар билан қопланган – ҳаёт учун курашишнинг биринчи аломати: дарахт ичидан чириган. Кейинроқ биз боғдаги ўсимликларнинг касалликлари ва муаммоларига оид турли белгиларни ҳам кўрдик. Лекин олдин – бошқа мавзу ҳақида гапирамиз.\nБутун Ботаника боғи Энглер тизимига бўйича қурилган бўлиб, у учта устунга асосланган: оила – уруғ - тур. Ҳудуд бешта дендрофлорага бўлинади - Марказий Осиё, Шарқий Осиё, Шимолий Америка, Европа, Узоқ Шарқ. Сунъий кўллар ҳам бекорга яратилмаган. Биринчиси, албатта, ўсимликларни суғориш қулай бўлиши учун. Бироқ бу кўллар микроиқлим ҳосил қилади, баҳор ва ёзда уларда ҳатто, балиқ ҳам учрайди, сув юзаси нилуфар гули билан қопланади.\nЭнг самарали кўл «Шимолий Америка» ҳудудида жойлашган. Унинг атрофида ботқоқ сарвари ўсади. Бу ўсимликларнинг илдиз тизими иккига бўлинади: дарахтни озиқлантирувчи чуқур илдизлар, нафас олиш учун юзаки илдизлар, шунингдек, улар ювилиб кетмаслиги учун қирғоқларни «ушлаб туради». Ташдан илдизлари қозиқоёқларга ҳам ўхшайди.\nБу ерда ҳам муаммолар етарли. Масалан, ташриф буюрувчиларнинг боғга шафқатсиз муносабати. Кўпчилик бу ерга келишга интилади, баъзилари тўй видеоларини суратга олади. Шу билан бирга, улар ноёб кўлнинг сувига тушишдан, тушаётганда йўлидаги барча нарсани янчиб-топтаб-синдириб ўтишдан тортиниб ўтирмайдилар. Албатта, бунга рухсат этилмаган. Лекин ҳар бир одамнинг кетидан пойлаб юриб ҳам бўлмайди, ахир. Шунга қарамай, ёш йигитлар орасида қизларга совға қилиш учун ноёб нилуфар гули ғунчасини юлиб олишга ҳавасманд кўп.\nБолалар велосипед ва скутерларда юришади. Лекин қоидаларни ҳам унутмаслик керак - ҳамма жойга тегишли тахтачалар осиб қўйилган. Айримлар «пикник»лар уюштиради ва ўзидан анча-мунча чиқинди қолдиради.\nАчинарлиси шундаки, бугун боғни парваришлаш учун маҳаллий ходимлар кучи етарли эмас. Масалан, йиллар давомида ишлаб келган илгариги суғориш тизими аллақачон эскирган. Сув боғнинг чуқур ичкарисигача етиб бормайди. Касалликларга қарши курашда дарахтларга ишлов берадиган пуркагичлар ҳам етарли эмас. Кутилмаганда четдан бирон юқумли касаллик келиб қолиши бор, деганларидай... Бундан ташқари, боғ ишчилари Тошкентга экилган ўсимликлар ҳолатини кузатиб боришларини ҳам ҳисобга олиш лозим. Қандай ҳаракатчан бўлиш талаб этилишини тасаввур қилаверинг энди! Масалан, шу йил содир бўлган гап. Эрондан келтирилган ва қандайдир йўл билан бизнинг карантин хизматимиз орқали ун қурти билан зарарланган ўсимликлар партияси ўтди. Эпидемия эса бизнинг қора арчаларимизга ўтганидан сўнг аниқланди. «Чет эллик меҳмонлар»нинг энг хавфлиси – сермўйлов қўнғиздир. Бир пайтлар у кўплаб қайин ва чинорларни еган. Мана, яна пайдо бўлди! Ботаника боғи мутахассислари, албатта, бонг уришмоқда. Бунда фавқулодда чоралар зарур.\n- Шаҳар ҳокимликлари ҳузуридаги ўсимликларни ҳимоя қилиш хизмати тикланса яхши бўларди. Илгари улар дарахтлар ва буталарга тезда ишлов беришарди ва шу йўл билан уларни қутқарардилар, - дейди Атиргул Холмурзаева ва қўшимча қилади: - Сермўйлов қўнғиз муаммоси юзасидан Сурхондарё вилоятининг Денов шаҳрида (пойтахтга кўчатларнинг асосий етказиб берувчиси) бўлдим. Касаллик ўчоғини қидириб, уни қора арчалар кўчатзоридан топдим. Бу билан минтақада карантин хизматининг етарлича профессионал тарзда ишламаганини таъкидламоқчиман.\nЯна кўплаб фойдали маълумотларни билишга муваффақ бўлдик, масалан, баъзи ўсимликларни бизнинг шароитимизда етиштирмаслик лозимлигини ҳам. Улар нафақат ўзини тутиб кетмайди, балки нобуд ҳам бўлади. Лекин уларни узоқдан, баъзан эса жуда қиммат нархларда олиб келишмоқда. Иссиқ кўчаларимиздаги катта миқдорда пайдо бўлган арчаларни назарда тутяпмиз. Бироқ ер ости сувлари сатҳини ушлаб турадиган чинорларни экиш амалда деярли тўхтатган. Борлари учун эса тадбиркорлар чинакам овга киришган - чинор яхши ёғоч беради. Шунингдек, шумтолнинг барча турлари, чинор, акацияларни ҳам экиш мумкин ва керак... Дарвоқе, буларнинг барчаси Ботаника боғида бор. Аммо кўчатларга тегишли буюртмалар йўқ.\nБоғ сақловчиси шунингдек, Ботаника боғи эга бўлган уруғларнинг катта алмашув жамғармаси ҳақида ҳам сўзлади. Масалан, жорий йилнинг январь-июнь ойларида Германия, Австрия, Словакия, Литва, АҚШдан ноёб ўсимликлар уруғлари бартер асосида олинган.\nБоғнинг вазифаси - уларни бизнинг шароитга мослаштириш, етиштириш ва келгусида кенг тарқатиш имкониятларини ўрганишдан иборат. Ва супервазифа - яратилган генофондни авлодлар учун сақлаб қолиш.\n- Биз ҳозирдан республика минтақаларида филиаллар ташкил эта оламиз, иқлим ўзгаришига мослаб ўсимликларни ривожлантиришимиз мумкин. Маълумки, яшил ўсимликлар майдонлари шаҳарларнинг «ўпка»си ҳисобланади. Глобал исиш бошланаётган шароитларида уларнинг аҳамияти қанчалик юқори бўлишини ўзингиз тасаввур қилаверинг, - дея сўзини якунлайди Атиргул Исаковна.\n«Правда Востока» газетасисининг 2019 йил 16 июлдаги 142-сонида «Атиргул Халмирзаева - хранительница сада» сарлавҳаси билан нашр этилган.


Constant Chemicals – бетонни ва ишончни мустаҳкамлаймиз!\n09:00 / 15.03.2022\nМустаҳкам ва ишончли бино қурмоқчимисиз? Иморатнинг асоси бўлган бетон маҳсулотлари сифатини ўз кўзингиз билан кўриб ишонч ҳосил қилинг. Бу имкониятни сизга Constant Chemicals яратади.\n2019 йилда ташкил топган мазкур завод бетон маҳсулотларининг асосини ташкил қилувчи, маҳсулотларнинг сифатли ва мустаҳкам бўлишини таъминловчи кимёвий моддалар ишлаб чиқариш билан шуғулланади.\nСўнгги йилларда Ўзбекистонда кўпқаватли уйлар қурилиши авж олгани сир эмас. Аҳоли сонининг ошиши турар жойга бўлган талабни ҳам оширмоқда. Аммо янги қурилган уйлар сифати билан боғлиқ айрим ҳодисалар жамоатчиликда салбий қарашларни юзага келтирди. Шу сабабдан компания қурилиш соҳасида янги сифат кўрсаткичини шакллантиришни мақсад қилган.\nТаркибида бетон ёки цемент бўлган ҳар қандай қурилиш маҳсулотларининг мустаҳкам ва сифатли бўлиши учун унга керакли кимёвий моддалар қўшилиши лозим. Constant Chemicals қурилиш учун муҳим бўлган бу моддаларни тайёрлайди ва етказиб беради. Ишлаб чиқарилаётган маҳсулотлар сифатини мунтазам назорат қилиш учун заводда 3 турдаги лабораториялар: кимёвий моддалар, цемент ва бетон лабораториялари мунтазам ишлайди. Завод лабораторияларидаги ускуналар Туркиядан келтирилган бўлиб, бу ерда барча қурилиш маҳсулотларининг таркиби текширилади.\nЛабораторияларда тажрибали мутахассислар кимёвий қўшимчалар сифатини назорат қилиш билан бирга янада самарали технологиялар яратиш устида ҳам иш олиб боришади. Умуман компания ходимлари ўз соҳасида катта тажрибага эга бўлиб, доимий тарзда хорижда амалиёт ошириб келишади.\nConstant Chemicals заводи Франциянинг “Chryso” компанияси билан ҳамкорликда фаолият олиб боради. Француз компанияси мутахассислари ҳар ойда Ўзбекистонга келиб, аудит асосида маҳсулотларнинг сифат назоратини, Европа стандартлари даражасида тайёрланишини кузатувдан ўтказади.\nЗавод директори Жасур Жўрахўжаевнинг сўзларига кўра, компания ҳар бир мижозга алоҳида ёндашади: “Маҳсулотларимиз ассортименти 100 дан ошди. Заводимизда бир ойда ўрта ҳисобда 500 тоннагача маҳсулот ишлаб чиқарилади. Булар орасида 10 турдаги энг талабгир маҳсулотларимиз катта ҳажмни ташкил этади. Энг мураккаб қурилиш жараёнларида фойдаланиладиган бетон маҳсулотлари учун қўшиладиган махсус кимёвий қўшимчаларни ҳам етказиб берамиз. Масалан, ҳозирда республикамиз бўйлаб сув омборлари қурилишида сув ўтказмаслик учун қўшиладиган кимёвий қўшилмалар ёки йирик йўл ўтказгичларда оғир босимларга бардошли бетон қоришмалар учун ҳам махсус кимёвий қўшилмаларни тайёрлаб беряпмиз. Албатта, буларни тайёрлаш мураккаб ва масъулиятли вазифа.\nПойтахтда қурилаётган таниқли қурилиш компаниялари бизнинг мижозларимиз ҳисобланишади. Осмонўпар Nest one биноси, Orient Group , IT парк, "DURABLE BETON" бетон заводи, “Golden house”, “Bizning uylar” каби йирик компанияларнинг ишончи масъулиятимизни янада оширади”, - деди у.\nКомпания ўз мижозларига маҳсулот таклиф қилишдан олдин у фойдаланадиган бетон, цемент ёки шағал-қум таркибини ўрганади. Қурилаётган объект турига қараб индивидуал тарзда тавсия берилади.\n“Биз фақат сотишни эмас, кўп йиллик иморатлар ёки иншоотлар учун жавобгарликни ҳис қилган ҳолда ишлашни маъқул кўрамиз. Ҳамкорларимиз бу маҳсулотдан нима қуришни мақсад қилган бўлса, шунга қараб кимёвий моддалар етказиб берамиз. Агар улар томонидан барчаси тўғри бажарилса, яъни бетон таркиби биз айтгандай тайёрланса, сифатга кафолат берамиз ва шу билан бирга буни назорат ҳам қилиб борамиз”, - дея таъкидлайди завод директори Жасур Жўрахўжаев.\nКомпания яқин орада ўз маҳсулотлари рўйхатини янада кенгайтиришни ҳамда маҳсулотларни хорижга экспорт қилишни режалаштирмоқда. Заводда ишлаб чиқариш жараёнидаги барча технологиялар Франциядан келтирилган.\nИшончли қурилиш, юқори сифат ва мустаҳкам бетон кафолати - Constant Chemicals билан!\nМанзил: Тошкент шаҳар, Сергели тумани, Нилуфар кўчаси, 77/7.\nКол-марказ телефони: +998954124444


Фарзанд тарбияси » Категориялар » Аудиолар » Саҳифа : 1\nҚуръон ва Қуръон илмлари (216)\nҚуръон тафсири (3621)\nТурли қуръоний мавзулар (368)\nҚуръон тажвиди (169)\nИслом ва иймон арконлари (187)\nҚуръонга бўлган иймон (87)\nНамознинг сифати (725)\nҲаж ва умра (2794)\nИсломда аёл киши (419)\nАмаллар ва тоатлар фазилатлари (2552)\nҚуръон тадаббури, фазилати, тиловат одоби ва уни ёдлаш (479)\nУшбу дарсда фарзанд тарбияси, ундаги асослар, фарзанд тарбиясига таъсир қиладиган омиллар ҳақида сўз юритилади.\nУшбу дарслар силсиласи муфаккир Абдулкарим Баккорнинг “Ўғил-қизлар учун 50 шамчироқ” номли китобдан олиб борилгандир. Унда муаллиф йигит-қизларга 50 насиҳатни қаламга олган. Китоб ҳажм жиҳатдан кичик бўлсада, жуда фойдалидир, барча йигит ва қизларга ўқиб, мағзини чақишлари тавсия қилинади. Ушбу маърузаларда китоб қисқача шарҳ қилинган.\nУшбу дарслар силсиласи “Музаккиратун фит-тарбия” номли рисоладан олиб борилган бўлиб, унда фарзандлармизни қандай тарбия қилишимиз, уларга қандай ёшдошишимиз, уларни етук шахслар бўлишида ота-она нималар қилишлари кераклиги ёритиб берилади.\nФарзандлар билан бўлган одоб\nУшбу маърузада қуйидагилар ҳақида сўз юритилади: • Исломда фарзандлар билан қандай муомала қилиш; • Фарзандларга чиройли тарбия беришга қизиқтириш; • Фарзанд тарбиясининг қандай бўлиши кераклиги.


12:27 / 05.07.2019\nБу “электрон соғлиқни сақлаш” тизимини яратиш доирасидаги навбатдаги қадам, деб ёзади Norma.\nЭслатиб ўтамиз, “электрон соғлиқни сақлаш”ни жорий этиш – мамлакат тиббиётини ислоҳ қилишнинг устувор йўналишларидан бири. Унинг доирасида онлайн-навбат, электрон ҳужжатлар айланиши ва бошқа интеграциялашган ахборот тизимлари ва маълумотлар базаларини жорий этиш йўли билан соҳани босқичма-босқич рақамлаштириш кўзланмоқда.\nДорилар, шу жумладан, электрон рецептлар асосида чакана сотилади. Бу шифокорнинг дори препаратини тайёрлаш ва (ёки) бериш ҳамда унинг қўлланилиш усули тўғрисидаги кўрсатмасини ўз ичига олган, ЭРИ билан тасдиқланган ва электрон ҳужжатнинг бошқа реквизитларга эга бўлган электрон ҳужжатдир.\nДори воситаларини электрон рецептлар асосида чакана реализация қилиш учун Фармацевтика маҳсулотларининг ҳаракатини назорат қилиш ва ҳисобга олишнинг ахборот тизими ишга туширилади (уни 1 июлдан жорий этишлари керак эди). Дори воситаларини беришда фармацевт тегишли катакларга берилган препаратнинг номи, серия рақами, исми, отасининг исми, фамилиясини киритиб, уни электрон имзо билан тасдиқлаши керак.\nҲужжат 3.10.2019 йилдан кучга киради.\nБундан олдин, рецепт асосида бериладиган дориларни электрон тижорат орқали сотиш тақиқлангани хабар қилинганди.\n19:34 / 20.07.2020\n«Тез ёрдам операторларига сифатли хизмат кўрсатилган ҳар бир қўнғироқ учун 1500-2000 сўм бонус берилади» — Тошкент шаҳар прокурори\nБугунги кун зарурати: Kun.uz «Соғлом ҳаёт» канали фаолиятини йўлга қўйди


Швед швейцарияликка қарши: Рожер Федерер Грета Тунбергнинг айбловларига жавоб берди\nШвед швейцарияликка қарши: Рожер Федерер Грета...\n11.01.2020 21:23 0 1748\n«Улкан тож»ларнинг 20 карра чемпиони, теннис юлдузи Рожер Федерер баобрў инсон. Кортда ва корт атрофида у ҳақда ёмон гап чиқмаган, оилапарвар киши, ҳақиқий швейцариялик — ишонса бўлади. Ўзини глобал экологик муаммолар ҳимоячиси сифатида кўрсатаётган 17 ёшли швед қизи Грета Тунберг Федерерни ҳам аяб ўтирмади — Rogerwakeupnow («Рожер, уйғон») акциясига қўшилди. Федерер «Credit Suisse» банки элчиси экани акция қатнашчиларида норозилик уйғотмоқда.\nГап-сўзларга кўра, мана шу банк фойдали қазилмалар соҳасини ҳам молиялаштириб туради ва атроф-муҳитни ифлослантиришга «ҳисса» қўшмоқда. #РожерУйғон хештэги Швейцария «Twitter»ида илдамлардан бирига айланди.\n«Атроф-муҳитга таҳдидларни жуда яхши тушунаман, айниқса, ўрмон ёнғинлари тинка-мадорини қуритган Австралияга келиб буни янада яққол ҳис этдим», — деди афсонавий 38 ёшли теннисчи. — «Тўрт боланинг отаси сифатида ҳамма муносиб таълим олиши тарафдориман, барчамизни глобал офатдан огоҳлантираётган ва инновацион ечимлар қабул қилишга ундаётган ёш экологлардан миннатдорман».\n«Менга оддий бир шахс, спортчи ва тадбиркор сифатида масъулиятимни эслатиб турганларни қадрлайман. Ўз мавқеимдан фойдаланиб бу муҳим масалаларни ўз ҳомийларим билан муҳокама қилишни бурчим деб биламан», — деди Рожер Федерер сўзининг якунида.\nэкология рожер федерер грета тунберг\nЖамият Кеча, 17:26\nҲуқуқ 27/05, 22:39


Покистонда 6 ёшли қизчани эрга бермоқчи бўлганлар қўлга олинди\n14 май 2021, Тошкент вақти: 00:01\n6 ёшли Биби Роза.\nПокистон полицияси мамлакатнинг Сват Водийсида 6 яшар қизнинг мажбуран эрга берилиши тўғрисида ҳукм чиқарган жирғанинг уч аъзосини ҳибсга олди. Маҳаллий қабила кенгаши икки оила ўртасидаги можарони ҳал қилиш учун 6 ёшли Биби Розани жабрланувчи саналган оилага келин қилиб бериш тўғрисида қарор қилган эди.\nОзодлик радиоси Покистон хизматининг хабар қилишича, Саиду Шариф шаҳар суди жирға чиарган ҳукмни ноқонуний деб топган.\nҲозирда бу иш юзасидан беш киши, жумладан, жирғанинг уч вакили ва қизалоққа уйланмоқчи бўлган йигит ва унинг оатсини ҳибсга олди.\nҚизчанинг ота-онаси Асҳари қишлои кенгаши чиқарган ҳукм юзасидан судга мурожаат қилди.\nПокистоннинг Сват Водийсида оилалар ўртасидаги номус можаросини ҳал қилиш учун аёллар ва ёш қизларни алмаштириш одатдир. Бироқ 6 ёшли қизчаларни бериб юбориш камдан-кам учрайди.


Новқатда ўзбек савдогарининг уйи ëқиб юборилди\nҚирғизистон Ички ишлар вазири Зарилбек Рисалиевнинг айтишича, Новқатдаги тартибсизлик ташкилотчилари ва фаолларидан 20 киши ушланган ҳамда улар билан профилактик суҳбатлар ўтказилган.\nНовқатда бир гуруҳ кимсалар, улар тахминича, туман солиқ хизмати раҳбарининг ўринбосари Сағинбек Алимбаев ўлими буюртмачиси бўлган Одилжоннинг уйини ёқиб юборишди. Бу новқатликлар орасида саросима кайфиятини пайдо қилди.\nШу йилнинг 23 феврал куни Новқат туман Солиқ хизмати расмийси Сағинбек Алимбаев ўлдириб кетилган эди. Ўш вилоят Ички ишлар бош бошқармаси маълумотларига кўра, қотиллик бўйича 25 феврал куни Фурқат қишлоғида яшовчи икки киши ушланган.\nАснода марҳумнинг яқинлари 1 март куни Эски Новқат қишлоғида йиғилиб, Алимбоевни Новқат туман марказидаги Калинин кўчасида яшовчи асли новқатлик, айни пайтда эса Россия фуқароси бўлган Одилжон исмли ўзбек йигити ўлдиришга буйруқ берганини иддао қилишди. Алимбоевнинг қариндошларига кўра, Одилжон айни пайтда Ўзбекистоннинг Фарғона шаҳрида яшириниб юрибди, қирғиз милицияси эса уни ҳибсга олишни пайсалга солаяпти.\n“Мана шундай иддаолар ортидан йиғилган беш юзга яқин оломон тартибсизликларни бошлаб юборди”, дейди Озодлик мухбири билан суҳбатда новқатлик Абдул Ҳамид.\n- Ҳозир Россия фуқароси бўлган Одилжон исмли йигит асли новқатлик бўлади. Оломон унинг уйини ёқиб юборган. Ўт ўчирувчиларнинг йўлини тўсиб, ёнғин жойига яқинлаштиришмаган.Шундан сўнг оломон Абдуллаев деган собиқ депутатнинг ошхонасини ҳам тошбўрон қилган, - деди Абдул Ҳамид.\nСуҳбатдошимизнинг айтишича, Новқат туман марказида бошланган тартибсизлик бозорга ҳам кўчган. Туман аҳолиси орасида ваҳима кучайган.\n- Бозордаги барча савдо-сотиқ шаҳобчалари ҳозир ёпилган. Эплаганлар дўконларига қулф урушга улгуришган, ваҳимага тушганлар ҳамма нарсасини ташлаб, қочиб қолган. Туман аҳолиси ҳам ҳозир ким машинада, ким пиёда туман марказидан чеккароқдаги қишлоқларга қочиб кетишаяпти, - дейди Абдул Ҳамид.\nОрадан бир неча соат ўтгач, Новқат туман марказида яшовчи Қосимжон исмли йигитга телефон қилдик. У тушдан кейин вазият бир оз барқарорлаша бошлаганини айтди:\n- Вазият анча барқарорлашгандай кўринаяпти, бироқ бозор ичида анча-мунча тўполон чиқиб турибди, деган гаплар бор. Ёшлар, асосан, новқатлик бўлмаган бир тўда қирғиз миллатига мансуб ёшлар бозорда мародёрлик қилишаяпти, деган ваҳимали хабарлар бор, - деди Қосимжон.\nЎшлик ҳуқуқ ҳимоячиси Равшан Гапировнинг айтишича, Новқатдаги тартибсизлик ҳақидаги хабар вилоятнинг ўзбеклар зич яшайдиган бошқа туманларига ҳам тезликда ёйилган ва ваҳималарга сабаб бўлган.\n- Мен Қорасувда судда эдим. Суднинг ичида бир дақиқада ваҳима бўлиб кетди. Новқатдаги тартибсизликни телефон орқали эшитишган экан. Қорасув судидаги одамларни тинчлантирдик, шаҳарда ҳам тушунтираяпмиз. Ўшдан ҳам ўнлаб одамлар ваҳима билан телефон қилишди. Уларга ҳам вазиятнинг назорат остида эканини тушунтиряпмиз, - дейди Равшан Гапиров.\nАйни пайтда тушдан кейин соат тўртда Қирғизистон Ички ишлар вазири Зарилбек Рисалиев, Миллий хавфсизлик хизмати раиси ўринбосари Марат Иманқулов ва Бош прокурор ўринбосари Марат Эшперов Бишкекда Новқат воқеалари юзасидан махсус матбуот анжумани ўтказдилар.\nҚирғизистон Ички ишлар вазири Зарилбек Рисалиев 23 феврал куни ўлдирилган Новқат туман солиқ назорати бўлими бошлиғининг ўринбосари Сағинбек Алимбаевнинг қотиллари 25 февралда қўлга олинганини, уни ўлдиришга буйруқ берган шахс эса қидирувда эканини айтди. Вазир Эски Новқатнинг Калинин кўчасида яшаган ва 1 март куни уйи ёндирилган Одилжон Сағинбек Алимбаевни ўлимига алоқадар ёки алоқадор эмаслигини аниқ айта олмаслигини, бу ҳозирча қуруқ иддао эканини таъкидлади.\n- Ҳозир Новқатда оператив вазият деярли барқарор. Тартибсизликларни уюштирган 20 одам қўлга олинди. Улардан 6 нафари маст аҳволда бўлган. Новқат туманига кириш-чиқиш йўлларига назорат пунктлари ўрнатилди. Ўш вилоят милициясининг асосий қисми Новқатга ташланди. Шунингдек, у ерда милиция ходимлари қонунни бузмаслигини назорат қилиш мақсадида Ички ишлар вазирлигининг ички хавфсизлик хизмати махсус гуруҳи ҳам Новқатга жўнатилди. Новқатда вазият мураккаблашувига йўл қўймаймиз, -деди Қирғизистон Ички ишлар вазири.\nҚирғизистон Миллий хавфсизлик хизмати раҳбарининг ўринбосари Марат Иманқулов эса Новқатдаги воқеани миллатлараро низо сифатида талқин қилмаслик лозимлигини айтди:\n- Новқатда миллатлараро низо бўлгани йўқ ва бўлиши ҳам мумкин эмас. Бу вазиятдан фойдаланиб, ўзанни бошқа томонга буриб юборишдан манфаатдор бўлган одамларнинг иши бўлди. Бугунги кунда Новқат ва Ўш вилоятида вазият назорат остида. Миллатлараро низо чиқармоқчи бўлганларга қатъий чоралар кўрамиз. Чунки бугунги кунда ҳукумат оёққа туриб олди ва унинг кучи тартибни сақлаш учун етади,- деди Марат Иманқулов.\nҚирғизистон Бош прокурори ўринбосари Марат Эшперов эса айни пайтда Новқатда жиноят иши очиш учун далилларни йиғиш жараёни бошланганини билдирди:\n- Ҳозир воқеа жойида далилларни аниқлаш ва йиғиш жараёни олиб борилмоқда. Бу ишга Ўш вилоят прокурорининг шахсан ўзи раҳбарлик қилаяпти. Далиллар йиғилгач, жиноят иши очилади, - деди Марат Эшперов.


24 июнь,2017, 13:14 296\nЎн икки кара Ўзбекистон чемпиони – “Севинч” жамоаси XXIII Ўзбекистон чемпионатининг 10 ва 11-тур учрашувларини сафарда ўтказди.\n“Нефтчи W” ва “Андижанка” жамоаси билан бўлган учрашувларда қаршиликлар ғалаба қозонди ва ўз ҳисобига 6 очко ёздириб қўйди.\n20 июнь куни Фарғонанинг “Нефтчи W” жамоаси билан бўлган учрашувда “Севинч” ишончли тарзда рақибини йирик ҳисобда мағлуб этди. Бу учрашувда меҳмонлар фарғоналиклар дарвозасини етти марта ишғол қилишди.\n23 июнь куни бўлиб ўтган “Андижанка” жамоаси билан бўлган учрашувда ҳам “Севинч” ўз рақибини йирик 3:0 ҳисобида мағлуб этди.\nУчрашув тақдирини биринчи бўлимда ҳал қилган "Севинч" футболчи қизлари, иккинчи таймда ҳам ўз дарвозаси даҳлсизлигини сақлаб қолишди. Бу учрашувдаги иккита голни Нилуфар Қудратова ва Шахноза Қурбоновалар киритишган бўлишса, битта голни мезбон жамоа ўйинчиси Моҳирахон Жўрабоева ўз дарвозасига киритди.\nШундай қилиб, водийда икки учрашув ўтказган қаршилик қизлар, сафардан олти очко билан қайтди.\nШу билан “Севинч” 24 очко тўплаган ҳолда, XXIII Ўзбекистон чемпионатининг биринчи давра учрашувларини якунлади. Жамоа энди давралараро танаффусга чиқади.\n"Севинч-2" ва "Навбаҳор лочинлари W" учрашуви (6:2) дан фоторепортаж 275 29.10.2017\nТеглар: Севинч Аёллар футболи


ЎзА - Шаҳарда яшайдиган фуқаролар ва фуқаролиги бўлмаган шахслар ҳам қишлоқ ҳудудидан арзон уй-жой олиши таклиф қилинмоқда\n06.03.2019 10:23:57 Чоп этиш версияси\nШаҳарда яшайдиган фуқаролар ва фуқаролиги бўлмаган шахслар ҳам қишлоқ ҳудудидан арзон уй-жой олиши таклиф қилинмоқда\nЯнгиланган намунавий лойиҳалар бўйича арзон уй-жойлар юзасидан айрим қарорларга ўзгартириш ва қўшимчалар киритиш тўғрисидаги Ўзбекистон Республикаси Вазирлар Маҳкамасининг қарори лойиҳаси Ҳукумат порталига жойлаштирилган. Шу кунларда қарор лойиҳаси муҳокамаси қизғин давом этмоқда ва фуқароларнинг таклифлари ўрганилмоқда.\nМазкур қарор лойиҳаси билан амалга киритиш таклиф қилинаётган янгиликлар юзасидан маълумот олиш мақсадида АТБ “Қишлоқ қурилиш банк” Қишлоқ қурилишини кредитлаш департаменти бошлиғи Зулайҳо Жўраева ва Юридик департамент бошлиғи Эркин Атабаевларга мурожаат қилдик.\n– Намунавий лойиҳалар бўйича арзон уй-жойларга доир қабул қилинган Ҳукуматнинг айрим қарорларига қандай ўзгартириш ва қўшимчалар киритиш таклиф қилинмоқда?\nЭ.Атабаев: Ҳукумат қарорларига киритилаётган ўзгартириш ва қўшимчалар 2018 йил давомида Президентимизнинг ушбу соҳадаги қарорлари ижроси юзасидан қабул қилинаётган бўлиб, улар асосан 4 та йўналишни ўз ичига олади.\nМуҳим жиҳатлардан бири бу - “арзон уй-жой” тушунчасининг ўзгариши. Агарда эътибор қилсангиз, 2017 йилдан бошлаб Дастур доирасида қурилаётган қишлоқ жойдаги 2 хил тоифадаги уй-жойлар, яъни икки ва уч қаватли уйлардаги квартиралар ва 0,02 га ўлчамли ер участкаларида бир қаватли уйлар арзон уй-жойлар тоифасига киритилган эди.\nКиритилаётган ўзгартиришларга кўра, Дастур доирасида қурилаётган бошқа уй-жойлар, жумладан, 4 ва 6 сотихли ер участкаларида қуриладиган уй-жойлар ҳам эндиликда (расман 2018 йилдан бошлаб) арзон уй-жойлар ҳисобланади. Бунинг сабаби, бу уй-жойларнинг қурилишини амалга оширишнинг бутун босқичлари ва қоидалари, жумладан, улардаги иштирокчиларга қўлланадиган солиқ ва божхона имтиёзлари, ажратиладиган кредитларнинг муддатлари ва фоиз ставкалари бир хил ҳисобланади.\nШунга мувофиқ, қарор лойиҳасида “арзон уй-жой” тушунчасига доир ўзгаришлар таклиф қилинмоқда.\nЗ.Жўраева: Қарор лойиҳасидаги янгиликлардан яна бири бошланғич бадал суммаларининг ўзгаришидир. Дастур доирасида қурилаётган икки, уч, тўрт, беш қаватли кўп хонадонли (2 ва 3 хонали) уй-жойлар, 0,02 га ўлчамли ер участкаларида жойлаштириладиган 2, 3 хонали бир қаватли арзон уй-жойлар учун бошланғич бадални уй-жой смета қийматининг камида 15 фоизидан камида 10 фоизигача камайтириш назарда тутилмоқда.\nЯкка тартибдаги қурувчига доир берилган тушунчаларнинг ўзгариши ҳам фуқароларимизни қизиқтирадиган муҳим янгилик дейиш мумкин. Амалда бўлиб турган таҳрирга кўра якка тартибдаги уй-жой қурувчи сифатида қишлоқ жойда яшайдиган фуқароларгина қишлоқ жойларда қурилаётган уй-жойларни олишга буюртма бериши мумкин.\nЭндиликда асосан шаҳар ҳудудларида уй-жой қурилишини амалга оширишга қаратилган “Обод маҳалла” ва “Обод қишлоқ” Дастурлари бирлаштирилган ҳамда бир-бирига боғланган ҳолда амалга оширилишидан, шу жумладан, арзон уй-жойлар ҳам қишлоқ, ҳам шаҳар жойларда қурилишидан келиб чиқиб, “қишлоқ жойда яшайдиган” деган жумлани чиқариб ташлаш таклиф қилинмоқда.\nШу ўринда шаҳарларда яшовчи фуқаролар қишлоқ ҳудудларида қурилаётган уй-жойларга чекловларсиз буюртма бериши мумкинми, деган савол кўпчиликни қизиқтириши табиий. Маълумки, “Обод қишлоқ” Дастури доирасида кўплаб шаҳарлар атрофида ҳам намунавий уй-жойлар қурилди ва қурилмоқда. Таклиф этилаётган ўзгартиришлар қабул қилинса, шаҳарларда истиқомат қилаётган фуқаролар ҳам қишлоқ жойлардаги арзон уй-жойларга талабгор бўлиши мумкин.\nУй-жойларга талабгор фуқароларни аниқлаш ва уларга тавсиянома бериш бўйича Вазирлар Маҳкамасининг 2018 йил 9 февралдаги 103-сонли қарори билан алоҳида Низом тасдиқланган бўлиб, бу Низомда талабгорларни аниқлаш қоидалари ва мезонлари белгилаб берилган. Ушбу Низомда ваколатли қилиб тайинланган Комиссия ҳар бир ҳудудда қурилаётган уй-жойларнинг миқдори ва мавжуд талабгорларнинг сонидан ва уларни танлаб олиш қоидаларидан келиб чиқиб бу масалани ҳал қилишга ваколатли ҳисобланади.\nЭ.Атабаев: Қарор лойиҳасида яна бир эътиборга молик жиҳат бор. Дастур доирасида қурилаётган уй-жойларнинг Ўзбекистон Республикасида доимий ва муқим яшаб келаётган фуқаролиги бўлмаган шахсларга ҳам ажратилишига шароит яратиш мақсадида амалдаги тартибда қўлланилаётган “Ўзбекистон Республикаси фуқаролари” сўзларини “Ўзбекистон Республикаси фуқаролари ва Ўзбекистон Республикасида доимий яшайдиган фуқаролиги бўлмаган шахслар” сўзларига алмаштириш таклиф қилинмоқда. Бу таклифлар кейинги йиллар амалиёти ва ҳудудлардан келиб тушаётган мурожаатлар асосида киритилди.\nЎзбекистон Республикаси Вазирлар Маҳкамасининг қарори лойиҳасида шу каби янгиликларни амалга киритиш таклиф қилинмоқда. Ҳукумат порталида эълон қилинган бу ҳужжат лойиҳаси бўйича таклифлар Иқтисодиёт вазирлиги томонидан умумлаштирилаётган бўлиб, тегишли қарор Вазирлар Маҳкамаси томонидан қабул қилиниб, таклифлар маъқулланганидан сўнггина бу таклифлар қабул қилинган ҳисобланади.


АСКАР – МАҲАЛЛАНИНГ ФАХРИ, ҒУРУРИ\nЭрта тонг. Ҳаво ҳужумидан мудофаа қўшинлари ва Ҳарбий ҳаво кучларига қарашли ҳарбий қисмдамиз. Йигитлик бурчини ўтаётган бир гуруҳ муддатли ҳарбий хизматчилар. Барча қулайликларга эга замонавий автобус. Уловимиз Чирчиқ – Самарқанд йўналиши бўйича ҳаракатланади. Мақсад – муддатли ҳарбий хизматчиларнинг ота-оналарини ҳарбий қисм командирининг ташаккурномаси билан тақдирлаш.\nУшбу мақсадни амалга оширишда Ўзбекистон ёшлар иттифоқи Самарқанд вилояти кенгаши вакиллари, маҳалла фаоллари беминнат ҳисса қўшди.\nИсломбек Баҳромов ҳарбий хизматга Булунғур туманидаги Улуғбек маҳалласи, Ифтихор кўчасидан чақирилган. Бу воқеа унинг оиласида бир тантанага айланган бўлса, ҳарбий қисм офицерлари Исломбек ва унинг сафдошлари билан хонадонга ташриф буюргани галдаги шодиёнага сабаб бўлди. Қувончу шодликлар мусиқий чиқишларга уланиб кетди. Сержант Ҳотамбек Абдуллаев ижросидаги она юртга муҳаббат, элга садоқат, ватанпарварлик руҳидаги куй-қўшиқлар мезбону меҳмонларни бирдек рақсга чорлади.\nБайрамона дастур сўнгида маҳалла оқсоқоли Муродилла бобо дуога қўл очиб, халқимизга тинчлик-барқарорлик, ҳарбийларга соғлик-омонлик, Юртбошимизга миннатдорлик тилади. Шундан сўнг автобус Самарқанд туманидаги Диёр маҳалласига йўл олди.\n– Маҳалламизнинг номи халқимиз тинчлиги ва осойишталиги йўлида фидойилик кўрсатган ҳарбийлардан бири Диёр Ҳакимов шарафига қўйилган, – дейди муддатли ҳарбий хизматчи Фирдавс Обидов йўл-йўлакай суҳбат асносида. – Бобом у кишининг жасорати ҳақида бизга кўп бора сўзлаб берган. Шу боис эгнимдаги ҳарбий либос менга доим ғурур, шижоат бағишлаб туради. Болаликдан ҳарбийликка ҳавас билан улғайдим. Оиламиздаги қатъий тартиб-интизом, ота-боболаримизнинг ҳаётий ўгитлари ушбу шарафли касбга қизиқиш уйғотган, десам адашмайман. Шу йили Равонак касб-ҳунар коллежининг 3-босқичини битирган укам Шаҳризоднинг менга йўллаган мактубларида ҳам унинг ҳарбий хизматга иштиёқи яққол сезилиб туради.\nҲарбий қисм командирининг ташаккурномаларини ўз эгаларига топшириш маросими Биринчи Президентимиз Ислом Каримовнинг Самарқанд шаҳридаги ҳайкали пойида давом этди. Кенг жамоатчилик вакиллари йиғилган даврада бирин-кетин ташаккурнома матни ўқиб эшиттирилди.\nОлқишларнинг кети узилмади. Ахир ота-она учун жигаргўшасини элга керакли ўғлон этиб улғайтиргани, муносиб тарбиялагани учун маҳалла-кўй, омма олдида эътироф этилишдан ортиқ бахт борми?!\n– Ташриф давомида Ўзбекистон Республикаси Президенти, Қуролли Кучлар Олий Бош қўмондони Шавкат Мирзиёев томонидан илгари сурилган беш ташаббус ижроси доирасида ҳарбий хизматчилар қадимий ва ҳамиша навқирон Самарқанд шаҳрида буюк бобокалонларимизнинг бой маънавий меросини чуқур ўрганиб, тарихий-меъморий обидалар билан яқиндан танишди, – дейди майор Қаҳрамон Жуманиёзов. – Улуғ аждодларимиз ҳаёти ва фаолиятини тарғиб қилиш орқали шахсий таркибнинг мардлик, матонат ва ифтихор туйғулари шаклланади, маънавияти, иймон ва иродаси мустаҳкамланади, ҳар қандай ҳолатда Ватан ҳимоясига шай туради.\nҲарбий қисмга етиб келдик. Посбонлар ўз постини эгаллаган. Шуурда бугунги саёҳат таассуротлари мавжланиб, кўнгилга узоқ вақт сурур бағишлайди.


Самарқанд шаҳар Кенгаши депутатлари тўққиз ойда қандай ишлади? - zarnews.uz\nБугун демократик принцип ва тамойиллар асосида фуқаролик жамиятини ривожлантириш йўлида олиб борилаётган ислоҳот ва янгиланишлар сабаб Парламент ва маҳаллий Кенгашлар янгича шароит ва услубда фаолият олиб бормоқда.\nХалқ депутатлари Самарқанд шаҳар Кенгаши фаолияти мисолида ҳам бу жараённи кузатиш мумкин. Кенгашнинг аксарият депутатлари бугун олиб борилаётган ислоҳотлар моҳиятини, Президентнинг талаб ва истакларини тушуниб, ҳар бир сессияда саволлар, таклифлар ва танқидий фикрлари билан фаол қатнашмоқда.\nРост, Кенгашнинг ҳудудни ижтимоий-иқтисодий ривожлантириш, ижро этувчи ҳокимият идоралари фаолияти устидан назорат ўрнатиш ва одамларни ўйлантираётган муаммоларни ҳал қилишдаги фаолияти давлатимиз раҳбарининг тавсия ва кўрсатмаларидан сўнг анча жонланди.\nХусусан, ўтган тўққиз ой давомида Кенгаш депутатлари одамлар муаммоларини ҳал этиш мақсадида мутасаддиларга 144 та сўров юборган. Шундан 47 фоизи ижобий ҳал этилган, қолган сўровлар ҳозирги вақтда ижрода.\nШу кунга қадар 14 та сессия ўтказилиб, 35 га яқин раҳбарларнинг ахборотлари тингланди. Қайд этиш лозимки, барча ҳисоботлар ҳам маъқуллангани йўқ. Мисол учун, Кенгашнинг еттинчи сессиясида шаҳар молия бўлими раҳбарининг, ўнинчи сессияда шаҳар бандлик бўлими раҳбарининг ҳисоботи депутатлар томонидан “қониқарсиз”, деб баҳоланиб, навбатдаги сессия кун тартибида қайта эшитиш бўйича сессия қарор қабул қилди.\nЭътиборлиси, Кенгаш сессияларининг кун тартиби тасдиқланишидан ўн кун олдин “Samarqand” газетасида, расмий веб-сайт ва газетанинг ижтимоий тармоқлардаги саҳифаларида, бошқа ижтимоий тармоқлар ҳамда шаҳар ҳокимлиги веб-сайтига “Сессияга таклифингиз борми?” рукни остида режалаштирилаётган кун тартиби бериб борилмоқда. Сессия кун тартиби ва қарор лойиҳалари фуқаролардан келиб тушган таклифлар асосида тайёрланмоқда. Муҳими, Кенгашнинг охирги учта сессияси тўғридан-тўғри ижтимоий тармоқлар орқали онлайн узатилди.\nХалқ депутатлари Самарқанд шаҳар Кенгаши котибиятининг ташкил этилиши вакиллик органи фаолиятини янги босқичга олиб чиқишда муҳим воқелик бўлди. Бу ўз навбатида, фуқаролик жамияти ривожланиши ва демократик принципларнинг амал қилишига асос бўлиши баробарида, депутатларнинг самарали фаолият олиб бориши учун муҳим омил бўлиб хизмат қилади, деб ўйлайман.\nЯқинда Кенгаш котибияти билан Регламент ва депутатлик одоби масалари бўйича мавжуд муаммоларни муҳкама қилдик. Натижада, доимий комиссияларда тегишли корхона, ташкилот ва бошқарма бошлиқларининг ҳисоботини эшитиш тажрибаси йўлга қўйилди.\nАммо тан олиш керак, соҳадаги ютуқлар ва янгиликлар қатори маълум камчиликлар, хатоликлар ва ҳаттоки, қонунбузилиш ҳолатлари ҳам учраб турибди. Қуйида уларнинг айримлари ҳамда муаммони бартараф этиш учун баъзи бир таклифларни келтириб ўтмоқчиман.\nБиринчидан, Кенгаш сессияларида баъзи депутатлар сабабсиз ёки ўйлаб топилган баҳоналар билан қатнашмайди. Бу борада Кенгаш котибияти Регламент ва депутатлик одоби масалалари бўйича доимий комиссияси билан ҳамкорликда депутатга нисбатан қонунда белгиланган тартибда чора кўриш ва кейинги жараённи назоратга олиш лозим.\nИккинчидан, айрим депутатларнинг профессионал савияси, ҳуқуқий саводхонлиги, уларнинг депутатлик фаолиятини тўғри ва самарали ташкил этиш кўникмалари талаб даражасида эмас. Махсус ишчи гуруҳи тузиб, депутатлар фаолияти учун зарур бўлган махсус энциклопедик китоб ёки мажмуа тайёрлаш керак, деган фикрдаман. Шунингдек, масала юзасидан амалий семинар ўтказиш мақсадга мувофиқ.\nУчинчидан, маҳаллий ижро этувчи ҳокимият томонидан маълум бир ҳудудда амалга ошириш режалаштирилаётган ишлар, чора-тадбирлар бўлса, ўша округ депутати огоҳлантирилмайди, фикрлари инобатга олинмайди. Ваҳоланки, депутат ўша ҳудуд аҳолиси билан доимий мулоқотда бўлади ва вазиятни нисбатан яхши билиши мумкин. Бундай пайтда маълум бир ҳудудда маҳаллий ижро этувчи ҳокимият томонидан амалга оширилиши режалаштирилаётган ишлар, чора-тадбирлар бўлса, аввалроқ ўша округ депутатига маълумот сифатида етказилиши керак.\nТўртинчидан, сессия ўтказиладиган вақт, сана ва кун тартиби баъзи ҳолларда кеч эълон қилинади (бир-икки кун олдин). Ҳисоботлар ҳам бир-икки-кун олдин депутатларга онлайн тарзда етказилмоқда. Ваҳоланки, Олий Мажлис Сенати Кенгашининг 2010 йил 30 декабрдаги қарори 1-иловасида “Сессия ўтказиладиган вақт, сана ва жой ҳамда кун тартиби Кенгаш депутатлари эътиборига сессия очилишидан камида етти кун олдин етказилади. Кенгаш депутатларига танишиб чиқиш учун тегишли ҳужжатлар ҳам юборилади” (12-модда, иккинчи хатбоши), деб қайд этилган.\nБулардан ташқари, айрим мансабдор шахслар ёки уларга ишониб қолган кишиларнинг хатти-ҳаракатлари, адолатсиз ишлари ёки хурмача қилиқлари кенг жамоатчилик муҳокамасига айланиб, халқнинг норозилигига сабаб бўлади. Афсуски, ана шундай ҳолатларда биз, депутатлар томошабин бўлиб туришимиз ёки лоқайдлик қилишимиз адолат ва виждон мезонига тўғри келмайди. Ахир, биз халқ вакилларимиз, фуқароларимизнинг манфаат ва эҳтиёжларини биз ҳимоя қилишимиз керак.\nхалқ депутатлари Самарқанд шаҳар Кенгашининг Регламент ва депутатлик одоби масалалари бўйича доимий комиссияси раиси.


Қозоғистонда онлайн-курслар оммалашмоқда - Номадлар,Турклар,Қозоқ одатлари ва анъаналари,Қозоғистон табиати\n#бизнес #онлайн бизнес #Қозоғистон #карантин #Пандемия #тадбиркорлик #касб #бандлик\nКарантин – даромад учун тўсиқ бўлолмайди. Аксинча, чекловчи чора-тадбирлар креатив ғоялар туғилишига олиб келади. Нур-Султон шаҳрида яшовчи Кербез Ариспай қизи билан ҳам худди шундай бўлди. Кўп фарзандли она гўзаллик салони ёпилгач, бекор ўтирмади, янги касб эгаллади – қуритилган мевалардан совға-саломларни ижодий ҳавас билан безата бошлади. Буюртмаларни онлайн қабул қилади. Мижозлари кўпайди, хобби яхшигина даромад манбаига айланди. Тадбиркорлик қобилияти бу соҳада ёрдам берди – Кербез масофадан ўқитиш курси очди, эндиликда фуд-флористика сирларини ўргатмоқда.\nКЕРБЕЗ АРИСПАЙ ҚИЗИ, ТАДБИРКОР:\n- Қозоғистонда бундай мактаб йўқ. Биз биринчи бўлиб фуд-флористикадан таълим беряпмиз. Шаҳар ва қишлоқлардан курсларга ёзилишяпти. Яқинда давлатдан 550 минг тенге грант олдим, бир ой ўқидим, сўнгра яримфабрикатлар цехини очдим.\nШуни ҳам айтиш керакки, бугунги кунда тадбиркорлик ва ўз ишингизни самарали юритишни рақамли майдончаларда ўрганиб олиш жуда осон. Замон шундай. Интернетда масофадан туриб қайта тайёргарликдан ўтиш, янги касб ўрганиш, кўнгилга яқин иш топишга ёрдам берувчи турли курслар тобора кўпайиб бормоқда. Яқин кунларда онлайн усулда янги малака олишни истовчилар учун ягона портал яратиш мўлжалланган.\nНУРКЕН ТУЛЕУОВ, «МЕҲНАТ ЗАХИРАЛАРИНИ РИВОЖЛАНТИРИШ МАРКАЗИ» ҲЖ БОШҚАРУВЧИ ДИРЕКТОРИ:\n- Электрон меҳнат биржасида қисқа муддатли онлайн-таълим майдончаси ишлаб чиқиляпти. Майдончани июлда ишга туширамиз. Унинг ёрдамида бандлик марказларига ариза топширганларнинг ҳаммасини онлайн ўқитишга муваффақ бўламиз, деган умиддамиз. Одамлар эҳтиёж катта бўлган курсларни танлайди. IТ-соҳаси, бизнес ва тил ўрганиш шулар жумласидан.\nБу йўналишни ривожлантириш учун Электрон меҳнат биржасида «Малакалар банки» барпо этилади. Унда замонавий меҳнат бозорида талабга эга 8 мингдан зиёд ихтисослик рўйхати кўрсатилади. Рўйхат мунтазам тўлдириб борилади. Экспертлар фикрича, бундай ёндашув Қозоғистондаги эҳтиёж кам соҳаларда ўқиётганлар улушини камайтиришга хизмат қилади.\nЭкологик кодекс «яшил» молиялаштиришни ривожлантиради\nБир кунда - 7 778 та бемор\nҚозоғистонда карантин кучайтирилди


14 ноябрь куни Ўзбекистонда қандай об-ҳаво кутиляпти?\nЎзбекистон 12:01 / 13.11.2019 11510\nТошкент шаҳрида ҳаво ўзгариб туради, ёғингарчилик кутилмайди. Шамол шарқдан 3-8 м/с тезликда эсади. Ҳарорат кечаси 1-3 даража, кундузи 13-15 даража илиқ бўлади.\nҚорақалпоғистон Республикаси, Хоразм вилояти. Ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 2-7 даража совуқ, кундузи 7-12 даража илиқ бўлади.\nБухоро ва Навоий вилояти. Ҳаво ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади. Ҳарорат кечаси 0-5 даража, кундузи 10-15 даража илиқ бўлади.\nТошкент, Жиззах, Сирдарё, Самарқанд вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 0-5 даража, кундузи 10-15 даража илиқ бўлади.\nҚашқадарё, Сурхондарё вилоятлари. Ҳаво ўзгариб туради, ёғингарчилик кутилмайди. Шамол шарқдан 7-12 м/с тезликда эсади. Ҳарорат кечаси 0-5 даража, кундузи 12-17 даража илиқ бўлади.\nАндижон, Наманган, Фарғона вилоятлари. Ҳаво ўзгариб туради, ёғингарчилик кутилмайди. Шамол шарқдан 5-10 м/с тезликда эсади. Ҳарорат кечаси 0-5 даража, кундузи 10-15 даража илиқ бўлади.\nРеспубликанинг тоғли ҳудудлари. Ҳаво ўзгариб туради, айрим жойларда бироз ёғингарчилик бўлиши мумкин. Шамол шарқдан 7-12 м/с тезликда эсади. Ҳарорат кечаси 0-5 даража совуқ, кундузи 7-12 даража илиқ бўлади.


"Бунга 100 фоиз тинимсиз пул йиғган туман ХТБ айбдор". Китобда ўзини осган мактаб директорининг яқинлари марҳумнинг ўлими бўйича тафсилотларни маълум қилишди - Darakchi\nЖАМИЯТ 19.09.2020, 12:19\nАввалроқ, Қашқадарё вилояти Китоб тумани "Янги қишлоқ" қишлоғидаги 13-мактабнинг 47 ёшли раҳбари Т.Н. ўзини мактабнинг ҳожатхонасида осиб, жонига қасд қилгани хабар қилинган эди.\nУ ўлимидан аввал хат ёзиб қолдирган.\nДиректор ўз хатида “Ҳурматли устоз касбдошлар, ҳар қандай шароитда ҳам коррупцияга йўл қўйманг. Мактабда ўтирган ътўнкаларʼ ҳам қимирласин. Кимлигини билдингиз. Ўшаларга яратгандан инсоф тилаб қоламан. Халқ боласининг кўзини ўйманг. Сизлардан ҳам илтимос” – деган фикрларни билдирган.\nАйни пайтда "Nasafnews"нинг маълум қилишича, мактаб ўқитувчиси ва қорувули хат директор томонидан ёзилганини тасдиқлаган.. Қоровул воқеа бўйича фикр билдирар экан, мактаб жамоасида муҳит яхши эмаслигини айтади.\nҲусниддин Эргашев, қоровул\nМарҳумнинг опаси ва тоғаси ҳамма воқеага сабабчи сифатида туман халқ таълими бўлими масъулларини кўрсатмоқда. Уларнинг сўзларига кўра, марҳум қарзга ботиб кетган. Ўзини осиб қўйишига шу сабаб бўлган бўлиши мумкин.\nБарно Турдиева, Опаси\nМаҳорат Шукруллаева, Устози\nМахсуда Рўзиева, рафиқаси\n– Шу куни эрталаб соат 6 ларда уйдан чиқиб кетгандилар. Ишни бошлайман, назорат қиламан дедилар. Обедга қизимни жўнатдим. Қизимга пул бериб юбордилар. Китоб олиши учун. Кейин тушликдан кейин биз шу шум хабарни эшитдик,- дейди Махсуда Рўзиева.\nВоқеа бўйича ўрганиш ишлари давомида марҳумнинг тоғаси Латиф Эшқобилов унинг қўлида ҳамма маълумотлар борлигини, аммо прокуратура ишни ҳаққоний ўрганмаётганини, журналистлардан умид қилаётганини, ҳақиқат барибир қарор топишини айтди.\nТуман халқ таълими бўлими мудири чекка ҳудудлардаги мактабларнинг ўқув мавсумига тайёргарлигини ўрганаётганини айтган кадрлар бўлими бошлиғи Мансур Жониев воқеага шундай изоҳ берди:\n– Марҳум директорликка тайинлангандан кейин туман халқ таълими бўлимидан берилган топшириқларни ўз вақтида бажариб келарди, – дейди Мансур Жониев\nТекширув ўтказилганда, мактабда камoмад аниқланганмиди деган саволга:\n– Агар ҳақиқатдан камомад аниқланган бўлса, биринчидан у ҳисобчида бўлади. Камоматни қайта ундириш керак бўладиган бўлса, суриштирув органларига бериладиган бўлса туман халқ таълими бўлимига тақдимнома юборилади. Бу борада хабарим йўқ. Биз март ойидан бери масофадан ишлаймиз, айтилган айбловлардан менинг хабарим йўқ.\n47 ёшли мактаб директори ўзини осди. Унинг икки нафар фарзанди отасиз қолди. Воқеага айнан нима сабаб бўлгани эса ҳали ҳам аниқ эмаслиги марҳумнинг яқинларини чуқур ўйлантирмоқда.\n-Мен шу куни тушлик пайтида дадамни олдига бордим. Дада пул беринг, китоб оламан дедим . Кейин дадам менга 25 минг пул бердилар. Мен уйга қайтдим. Дадам мени урушмас эдилар. Ҳар доим сизлаб гапирар эдилар. Дадам мени ҳатто сенлаб гапирмасди,- дейди вафот этган директорнинг 10 ёшли қизи.\nЭслатиб ўтамиз, Бош прокуратура воқеа бўйича муносабат билдириб, ҳозирда мазкур ҳолат юзасидан Китоб тумани прокуратураси томонидан терговга қадар текширув ҳаракатлари олиб борилаётганини, текширишда марҳумнинг яқин қариндошлари мурдани суд-тиббиёт экспертизаси кўригидан ўтказмаслик мақсадида юрак ҳуружидан вафот этгани важи билан жасадни кўмиб юборишганлиги аниқланганини маълум қилган.\nВоқеалар ривожи бўйича яна маълумотлар тақдим этилади.


САМАРАЛИ ВА ТЕЗКОР – Сирдарё вилояти касаба уюшмалари ташкилотлари бирлашмаси Кенгаши\nСАМАРАЛИ ВА ТЕЗКОР\n13.09.2017 14.09.2017 sirdaryo\nЙил бошидан буён юртдошларимиз нутқида янги атама пайдо бўлди. Илгари кимга мурожаат қилишни билмай, ёхуд “икки – оғиз гапини удда қилолмаслик“ дан ийманиб хоҳиш- истагини дилида сақлаб юрган халқимиз мушкули осон бўлди. Бугун Халқ қабулхонасига бориб мурожаати ижобий якун топган юртдошларимиз кўпчиликни ташкил қилади. Юртбошимизнинг 6 январдаги “Ўзбекистон Республикаси Президент девонининг Жисмоний ва юридик шахсларнинг мурожаатлари билан ишлашни назорат қилиш ва мувофиқлаштириш хизмати фаолиятини ташкил этиш тўғрисида”ги қарори талаблари асосида бугун юртимизнинг ҳамма вилоят , туман, шаҳарларида Ўзбекистон Республикаси Президентининг Халқ қабулхонаси ташкил этилди. Ўтган вақт мобайнида ишнинг қандай ташкил этилганлиги билан танишиш учун Янгиер шаҳар халқ қабулхонасида бўлдик. Бино аҳолига қулай бўлган марказ кўчаларнинг бирида жойлашган. Фуқароларни қабул қилиш, уларни рўйхатга олиш намунали тартибда олиб борилмоқда. Умумлаштиришда аниқланишича Халқ қабулхонасига 2017 йилнинг биринчи ярми давомида жисмоний ва юридик шахслардан жами бўлиб 503 та мурожаатлар келиб тушган бўлиб уларнинг 131 таси қаноатлантирилган, 316 таси бўйича тушунтиришлар берилган.\nЖумладан, Янгиер шаҳар Наврўзобод маҳалласи Тўмарис кўчасида яшовчи Муҳаббат Умарқулованинг бир неча ой давомида ҳал этилмай келаётган ёшга доир пенсия тайинлаш ҳақидаги мурожаати Бюджетдан ташқари пенсия жамғармасининг Янгиер шаҳар бўлими томонидан кўриб чиқилиб унга ёшга доир пенсия тайинланиши таъминланган. Шу каби шаҳар Фарҳод кўчасида истиқоматда бўлган 1926 йилда туғилган қарилик нафақасидаги Абдуназар Тиллаев, Туркистон қишлоқ фуқаролар йиғини ҳудудида яшовчи Алишер Ҳакимовлар соғлиғини тиклаб беришда амалий ёрдам сўраб мурожаат қилганлар. Амалий кўмак давомида улар шаҳар тиббиёт бирлашмаси ҳамда вилоят сил екасалликлари шифокорлари кўригидан ўтказилиб натижасига кўра тиббиёт бирлашмаси ва сил касалликлари шифохоналарида даволаниб чиқдилар.\nҚарилик нафақасидаги Абдуназар бобо Тиллаев тиббиёт бирлашмасидан ажратилган бепул йўлланма билани “Товоқсой” шифо масканида соғлиқларини тиклашга эришилди.\nШунингдек, шаҳар аҳолисига қулайлик яратиш мақсадида доимий равишда маҳалла фуқаролар йиғинлари , корхона, ташкилот ва муассасаларда сайёр қабуллар ташкил этилмоқда. Қабулхона мудири Баходир Хайдаровга ижролар ўз вақтида бажарилаяптими деган саволимизга қабул қилинган қарорлар ижросини таъминламаган шахсларни белгиланган тартибда жавобгарликка тортиш бўйича тегишли чоралар кўриб куелинаётганлигини маълум қилди. Жумладан, шаҳар Давлат архиви директори З.Усмоновга “Жисмоний ва юридик шахсларнинг мурожаатлари тўғрисида”ги Қонуннинг 43 – моддаси талабларини бузганлиги ҳолати бўйича жиноят ишлари бўйича Янгиер шаҳар судининг қарори билан жарима жазоси тайинланган.\n← ОИЛА-МУҚАДДАС МАСКАН\nФАЙЗЛИ МАНЗИЛ →\nБАЙРАМЛАР БИР-БИРИГА УЛАШИБ КЕТДИ\n15.03.2016 sirdaryo БАЙРАМЛАР БИР-БИРИГА УЛАШИБ КЕТДИda fikr bildirishni o'chirish\nСИРДАРЁДАГИ МЕҲНАТ ЯРМАРКАСИДА 372 НАФАРИ ФУҚАРОГА ЙЎЛЛАНМА БЕРИЛДИ\n24.05.2018 sirdaryo СИРДАРЁДАГИ МЕҲНАТ ЯРМАРКАСИДА 372 НАФАРИ ФУҚАРОГА ЙЎЛЛАНМА БЕРИЛДИda fikr bildirishni o'chirish\n16.03.2017 sirdaryo ФАОЛИЯТ ТАҲЛИЛ ЭТИЛДИda fikr bildirishni o'chirish


03:52 / 02 сентабрь | Абдуллох | 333\nАссалому алайкум! Ман хали ёшман. Бундан 5-6 ой олдин Аллоҳ манга хидоят насиб қилиб номоз Қуръонларимизни ўзими хохишим билан ўқишликни насиб қилиб гунох ишлардан тийилиб юрардим. Лекин хозир унақабас ичимда бир нима узулиб қоганде Аллоҳдан узоқлашиб кетяппан. Гунохларим кўпайиб кетяпти, Аллоҳни кам эслаяпман. Ман хам БАРСИСА ни холига тушишдан қўқяппан. Васвасалар бўляпти. Билиб билме гунохлар қилиб қўяппан. Саволим шуки ман олдинги холимга қайтмокчиман Аллоҳга янаям яқин бўмоқчиман. Нима қилай манга ёрдам берилар?\n– Ва алайкум ассалом! Кўп тавба қилинг, “Руҳий тарбия” китобини ўқинг ва ўқиганларингизга амал қилинг. Аллоҳ таоло “Шууро” сурасида марҳамат қилади:\n13...«Аллоҳ Ўзи хоҳлаган кишини танлаб олур ва Ўзигагина кўп тавба қилувчи кишини ҳидоят қилур».\nАллоҳ таоло Ўзининг ушбу қадимий қоидаси асосида сени, эй Муҳаммад (соллаллоҳу алайҳи васаллам), Ўзининг охирги пайғамбарлигига танлаб олди ва Ўзига илтижо қилган бахтиёр бандаларини ҳидоятга солиб, мўмин-мусулмон қилди. Аллоҳга илтижо қилишдан бош тортиб, саркашлик қилганлар эса залолат ботқоғига ботиб қолавердилар. Ашраф Али Таҳонавийнинг охирги ўринбосарлари Аброрулҳақ роҳматуллоҳи алайҳининг муриди ҳикоя қилади : «Мен, бир биродаримиз ва устозимиз Аброрулҳақ роҳматуллоҳи алайҳ билан бир устознинг зиёратига бормоқчи бўлиб, уйдан чиқдик. Борадиган жойимиз унчалик узоқ эмасди, лекин Аброрулҳақ роҳматуллоҳи алайҳ кексайиб қолганлари учун таксига чиқсакмикин деб, уй олдида бир оз тўхтаб қолдик. Ўн-ўн беш қадам нарида бир такси турар, ҳайдовчиси эса бизни кузатиб турарди. Маслаҳатлашиб, таксида борадиган бўлдик. Ҳайдовчи у томон юрганимизни кўриб, машинасининг эшикларини очиб, бизни кутиб олди. Машинага ўтиргач, Аброрулҳақ роҳматуллоҳи алайҳ «Аллоҳ таоло Ўзи ҳохлаган кишисини (пайғамбарликка) танлаб олур ва Унга илтижо қилувчи кишини ҳидоят қилур» деган оятни ўқиб, шундай дедилар: «Аллоҳ таоло пайғамбар, расул ва баъзи валий бандаларини улардан бирор ҳаракат бўлмай туриб ҳам Ўзига дўст қилиб олади. Шу тариқа улар Аллоҳ таолонинг муқараб бандаларига айланадилар. Бироқ, яна баъзи бандаларни Аллоҳ таоло мана шу ҳайдовчи каби кузатиб туради. Агар улар Аллоҳ таоло томон юрсалар, ҳайдовчи бизга машинасининг эшикларини очгани каби, Ўзининг раҳмат эшигини очади, Ўзи томон интилган бандаларни мақсадларига эриштиради. Агар бошқа йўлни ихтиёр қилишсалар, уларни ўз ҳолига ташлаб қўяди», дедилар. Кун иссиқ эди. Ҳайдовчи машинанинг кондиционерини ёқиб қўйди, лекин машинанинг салони ҳадеганда совийвермади. Ҳайдовчи йўлдан кўзини узмай: «Бирортангиз томондаги ойна очиқ шекилли, илтимос, беркитиб қўйинглар», деди. Ростдан ҳам, шеригимиз томондаги ойна очиқ экан, уни беркитиб қўйдик. Ойналар ёпилгач, машинанинг ичи яна ҳам исиб кетгандек бўлиб, бироз беҳаловат бўлдик. Бироқ, сал ўтмай машинанинг ичи салқин бўлиб қолди, жонимиз кириб, баданимиз роҳатланди. Шунда Аброрулҳақ роҳматуллоҳи алайҳ “Раъд” сурасидаги «Иймон келтирган ва Аллоҳнинг зикри ила қалблари ором топганлар. Аё, Аллоҳнинг зикри ила қалблар ором топмасми?» оятини ўқидилар, сўнг «Иссиқ кунда ҳамма сўлим-салқин жойга қочади. Бироқ, Аллоҳнинг зикри қалб учун салқин жойдан-да роҳатлироқдир. Зикр – гўё иссиқдан беҳаловат бўлган қалбнинг кондиционеридир. Лекин\n«Кўзлар қалбнинг деразаларидир» дейилган. Агар инсоннинг кўз деган ойнаси ҳаромдан, қулоқ деган ойнаси беҳуда гап-сўзу шайтоннинг нағмаларидан, оғиз деган ойнаси ғийбату бефойда сафсаталардан ёпилмас экан, зикр қалбга ором бағишлай олмайди», дедилар». Абу Умома розияллоҳу анҳудан ривоят қилинади:«Расулуллоҳ соллаллоҳу алайҳи васаллам : “Қайси бир мусулмоннинг назари бирор аёл кишининг чиройига тушиб, ундан кўзини юмса, Аллоҳ у учун ҳаловатини топадиган ибодатни беради” дедилар». Ҳадиси қудсийда:“Номаҳрамларга қараш Иблиснинг заҳарланган ўқларидан бир ўқдир. Ким мендан қўрққанлигидан ўша қарашни тарк қилса, эвазига қалбида ҳаловатини топадиган иймонни ато қиламан” дейилган. Табароний ва имом Ҳоким ривояти. Валлоҳу аълам!\nИш ҳақидан ташқари пул олиш\nХадис ва хайот китоби\nБушро исми ҳақида\nСуҳбат қурганда ёки ҳар кунги ҳолат\nЭнди ибодату иймонимиз нима бўлди


Иштихон ҳокими уйларни уч кунда бузмоқчи\n26 май куни Иштихон ҳокими, прокурори, ички ишлар идораси бошлиғи ва суд ижрочилари назорати остида саккизта хўжаликка қарашли томорқаларда қурилган пойдеворлар ва молхоналар бузиб ташланган.\nУйлари бузиб ташланиши мумкинлигидан хавотирга тушган Чилликчиликнинг Озодликка Telegram орқали юборган видеотасвирларда бульдозер ва экскаватор воситасида айрим томорқаларда қурилган пойдеворлар бузиб ташланаётганини кўриш мумкин.\nИштихонда "ноқонуний" томорқалар бузиб ташланмоқда\n"2017 йил 26 - май куни туман ҳокими Шуҳрат Негматов бошчилигида туман прокурори, ИИБ бошлиғи ва 20 дан ортиқ ИИБ ходимлари билан келишиб, биз фуқароларнинг уйимизни экскаватор билан бузиб бошлади. Фуқоролар туман ҳокимидан уй-жойларни бузмасликни илтимос қилганида,у “оёғимга бош уриб, “ота”, деб ёлворсаларинг ҳам барибир уйларингни бузаман,” деб туриб олди,” – деб ёзади уйи пойдевори бузиб ташланган Чиликкчи яшовчиси.\nАммо, Иштихон тумани ҳокими Шуҳрат Негматов "ноқонуний" томорқаларни бузиш туман хўжалик суди қарори асосида амалга оширилганини айтди.\n- Энди бу билан суд ижро департаменти шуғулланаяпти. Ўша ерда суднинг қарори бор. Ўша қарорнинг асосида ноқонуний қурилгани учун бузилаяпти, - деди Шуҳрат Негматов.\nҲоким сўзларини тасдиқлаган хўжалик суди вакили томорқаларда ноқонуний қурилган биноларни бузиш қарори шу йил февраль ойида олинганини айтди.\nУнга кўра, суд иши туман фермер хўжаликлари уюшмаси аризаси асосида кўриб чиқилган.\n"Бу давлатга қарашли экин ерлари. Бу ерлар 90-йиллар охирида фермер хўжаликларида ишлаган одамларга томорқа сифатида фойдаланиш учун вақтинча берилган. Лекин, одамлар ҳеч нарса қилмайди, деб, ўзларига уй-жой, молхонаю, товуқхона қуриб олишган. Фермер хўжаликлари аризаси асосида суд бу томорқаларни бузиш ҳақида қарор чиқарди," деди суд вакили.\nИсми сир қолиш шарти билан Озодликка гапирган чилликчиликлардан бири агар уйи бузиб ташланса, бошпанасиз қолишини айтди.\n"Ўн йилдан кўпроқ бўлди бу ерда уй қурганимга. Бузиб ташлашса, бошпанасиз қоламиз. Қаерга боришимизни ҳам билмаймиз," – деди у.\nБироқ, Иштихон туман ҳокими, Шуҳрат Негматов, уйлари бузилиши керак бўлган хўжаликларга уйларнинг томлари ва қурилиш молларини олиб кетишга изн берилганини билдирди.\n- Уларнинг ҳаммасида жойи бор. Лекин улар келиб, фермернинг ерларини ноқонуний эгаллаб олган, фермер бундан норози бўлиб судга берган. Суд қарор чиқарган. Буни суд ижро департаментидан сўраш керак. Бузишга мажбурмиз, - деди Иштихон туман ҳокими.\nУ берган муҳлат муддати 30 май куни тугаши кутилмоқда.\nТоморқа майдонлари қишлоқ аҳолисига Ўзбекистон президентининг аҳолини ижтимоий қўллаб-қувватлаш мақсадида 1992 йил 3 июлда қабул қилган қарорига кўра, илк бор деҳқон хўжаликларида меҳнат қилувчиларга 10 сўтихдан тақсимлаб берилган эди.\nУнга кўра, деҳқон хўжаликларига берилган ер участкалари хусусийлаштирилиши ва олди-сотди, гаров, ҳадя, айирбойлаш объекти бўлиши мумкин эмас.\nЎзбекистонда аҳолига томорқа сифатида берилган ерларнинг ҳокимлар томонидан тортиб олиниши сўнгги йилларда кучайди.\n24-май куни Бухоро вилояти Олот тумани ҳокими Шерали Саломов¸ туман прокуратураси¸ ички ишлар бўлими раҳбар ва ходимлари билан бирга аҳолининг ўн йиллардан бери фойдаланиб келган томорқа ерларини ҳокимлик балансига ўтказишга киришган эди.


Журнал "Экономический Вестник Узбекистана" » (O´zbek) Xorijiy investitsiyalarni jalb etish va uni takomillashtirish\nГлавная | Архив номеров | (O´zbek) Xorijiy investitsiyalarni jalb etish va uni takomillashtirish\n(O´zbek) Xorijiy investitsiyalarni jalb etish va uni takomillashtirish\nМамлакатимиз иқтисодиётини юксалтириш, замонавий техника ва технологиялар билан жиҳозланган янги корхоналарни ташкил этиш, реконструкция ишларини амалга ошириш учун хорижий инвестицияларни жалб қилиш муҳим аҳамиятга эга. Бу авваламбор, аҳоли бандлиги ва даромадларини ошириш каби муҳим ижтимоий муаммоларни ечиш имконини беради. Шу боис, мамлакатимизга хорижий инвестицияларни жалб этаётган корхоналарни иқтисодий жиҳатдан рағбатлантириш, уларга зарурий шарт-шароитлар яратиб бериш давлат сиёсати даражасига кўтарилган.\nИқтисодиётнинг етакчи тармоқ ва соҳаларига хорижий инвестицияларни киритмасдан, иқтисодиётда таркибий ўзгаришларни амалга ошириш, ишлаб чиқаришни техник ва технологик жиҳатдан модернизациялаш, шунингдек, рақобатбардош маҳсулотлар ишлаб чиқаришни йўлга қўйиш жуда қийин.\nМиллий иқтисодиётни ривожлантиришда хорижий инвестицияларнинг муҳим аҳамияти қуйидагилар билан изоҳланади:\n● ишлаб чиқаришга илғор техника ва технологиялар жорий этилиши таъминланади;\n● замонавий касблар шаклланади, янги иш ўринлари ташкил этилади, иқтисодиётда бандлар сони кўпайиб, аҳолининг даромади ўсади;\n● аҳолини меъёрдаги турмуш даражасини таъминлаш, ижтимоий-иқтисодий эҳтиёжини қондириш имкони яратилади;\n● экспортга мўлжалланган маҳсулотларни ишлаб чиқариш кенгаяди;\n● маҳаллийлаштириш дастурининг изчил амалга оширилиши импорт ўрнини босувчи товар ва хизматлар ишлаб чиқариш ҳажми кескин ортишига олиб келади;\n● маънавий ва жисмоний жиҳатдан эскирган ишлаб чиқариш қувватлари истеъмолдан чиқарилиб, моддий-техник база янгиланади.\nТаркибий ўзгаришларни янада чуқурлаштириш, реал сектор корхоналари инвестиция фаолиятини жадаллаштириш, ишлаб чиқаришни модернизация қилиш, техник ва технологик жиҳатдан қайта қуроллантириш дастурларини амалга оширишда, аввало, тўғридан-тўғри хорижий инвестицияларга устуворлик берилмоқда.\nРивожланган давлатлар тажрибасига кўра, чет эл инвестицияларини иқтисодиётга жалб қилиниши мазкур давлатларнинг юксак даражада тараққий этишида ҳал қилувчи омиллардан бири сифатида муҳим роль ўйнаганини кўриш мумкин.\nДунёда инвестицияларни жойлаштириш ва жалб қилиш бўйича давом этаётган рақобат кураши авж олмоқда. Бир томондан, трансмиллий компаниялар (ТМК)нинг ривожланиб бораётганлиги, иккинчидан, ресурсларга эгалик қилиш борасида бозорларни тақсимлаш ва қайта тақсимлаш билан боғлиқ чора-тадбирларнинг фаоллашуви, учинчидан, глобаллашув шароитидаги молиявий инқирознинг таъсири каби омиллар инвесторларнинг қарорларида ҳал қилувчи аҳамият касб этмоқда.\nБу дегани инвестор ўз маблағининг тегишли қисмини бугуннинг ўзида бой бериши билан боғлиқ таваккалчиликка қўл уради. Бунинг учун халқаро иқтисодиётдаги вазиятни, халқаро инвестициялар бозорида юз бераётган ижтимоий-иқтисодий тенденцияларни таҳлил қилиши, молиявий-иқтисодий вазиятлар билан бир қаторда, ҳукуматлар қабул қилаётган сиёсий қарорларни ҳам кузатиб бориши лозим.\nХорижий инвестициялар иштирокида корхона ташкил этиш сабабларини асосан уч туркумга ажратиш мумкин: ички, ташқи ва стратегик. Ички сабаблар таркиби қуйидагилардан иборат:\n● яратилган инвестиция муҳитидан фойдаланиш;\n● бошқарувнинг янги усулларини ўзлаштириш;\n● замонавий ва энг қулай тартибга эришиш;\n● маҳаллий ишчи кучидан фойдаланишни кенгайтириш;\n● хориж бозорига кириш жараёнини тезлаштириш;\n● ижтимоий, маданий ва сиёсий билимларни кенгайтириш;\n● ходимлар малакасини ошириш.\nТашқи сабаблар таркиби:\n● жаҳон бозорига чиқиш;\n● соғлом ва самарали рақобат;\n● сиёсий кескинлик юмшаши;\n● маҳаллий ҳокимият талаблари.\nСтратегик сабаблар таркиби:\n● замонавий иш юритиш усулидан фойдаланиш;\n● мустаҳкам хомашё базасига эга бўлиш;\n● технологиялар трансферти;\n● ишлаб чиқаришни кенгайтириш.\nХорижий инвестицияларни импорт ва экспорт қилишдан асосий мақсад корпорациялар (инвесторлар) даромадини ошириш ҳамда рискларни пасайтириш. Хорижий инвестициялар фаоллашувига ТМКларнинг иқтисодий самарадорлиги ва фойда меъёрининг ошиши таъсир кўрсатади. Хорижий инвестициялар экспорти ва импортига таъсир этувчи макроиқтисодий сабабларга қуйидагиларни киритиш ўринли:\n● жаҳон хўжалиги субъектлариаро молиявий, меҳнат ва материал ресурслари нотекис тақсимланганлиги;\n● табиий-экологик шарт-шароитларнинг турличалиги;\n● реал капитал ресурсларининг бир ҳудудда ортиқча тўпланганлиги, бошқа ҳудудларда етишмаслиги;\n● бўш молиявий маблағларнинг тўпланиб қолганлиги;\n● давлатларнинг инвестицион шарт-шароити ва ривожланиш бўйича олиб бораётган сиёсатининг турличалиги.\nЮқорида қайд этилганидек, айни пайтда, хорижий инвестицияларнинг бир давлатдан иккинчи давлатга импорт ва экспорт қилиш ҳиссаси кўпроқ ТМКлар ва ТМ банкларга тўғри келади. Улар томонидан янги истеъмол бозорларини эгаллаш, хомашё ва меҳнат ресурслари бозорига яқинлашиш иштиёқи юқорилиги сабабли капиталнинг ҳаракати содир бўлади.\nКапитални экспорт қилишнинг асосий сабабларига қуйидагиларни киритиш ўринли:\nБиринчидан, технологик жиҳатдан биринчи бўлишга интилиш. Корпорациялар илмий-техника ва фан ютуғига кўпроқ маблағ ажратган ҳолда сотув ҳажмини кенгайтириш, юқори технологияларни яратиш ва ишлатиш бўйича биринчиликни бой бермай мавқеини сақлаши. Бундай харажатларнинг улуши юқори бўлиши тўғридан-тўғри инвестициялар экспорт ҳажми кўп ёки аксинча бўлишини таъминлайди.\nИккинчидан, ишчи кучи салоҳияти ва малакаси. Ушбу омилни аниқлашда меҳнатга ҳақ тўлаш даражаси, қиймати ҳисобга олинади. Корпорацияларда меҳнатга тўланадиган иш ҳақининг юқорилиги инвестициялар экспорт ҳажми ўсишини таъминлайди.\nУчинчидан, реклама бўйича устуворликка эга бўлиш. Корпорацияларнинг рекламага йўналтираётган харажати билан унинг сотув ҳажми ва ТТХ инвестицияларни экспорт қилиш ўртасида тўғридан-тўғри боғлиқлик мавжуд.\nТўртинчидан, масштаб самараси. Яъни, корпорациялар ички бозорнинг эҳтиёжларини қондириш учун ўз имкониятларини максимал равишда ишга солади (масштаб самарасидан фойдаланган ҳолда), кейин бўш маблағларни даромад олишни кўзлаб четга экспорт қилади. Шу сабабли, корпорациянинг ички бозордаги улуши қанчалик юқори бўлса, четга тўғридан-тўғри инвестицияларни экспорт қилиш ҳажми ҳам шунчалик юқори бўлади.\nБешинчидан, корпорация ўлчами. Корпорациянинг ўлчами (катта-кичиклиги) билан инвестициялар экспорт ҳажми ўртасида тўғридан-тўғри боғлиқлик мавжуд.\nОлтинчидан, ишлаб чиқаришнинг концентрациялашуви. Маълум бир товарни ишлаб чиқариш бўйича концентрациялашув даражасининг юқори бўлиши (корпорациялар кесими бўйича), шунчалик даражада тўғридан-тўғри инвестициялар экспорти ҳам юқори бўлишидан дарак беради. Улар ўртасида тўғридан-тўғри боғлиқлик мавжуд.\nЕттинчидан, табиий ресурсларга эгалик қилиш даражаси. Корпорациянинг бирон бир табиий ресурсга эҳтиёжи қанчалик юқори бўлса, мазкур ресурс мавжуд давлатга инвестиция киритиши шунчалик юқори бўлади.\nШуни алоҳида қайд этиш лозимки, инвестицияларни экспорт қилишга сабаб бўладиган омилларнинг бир қисми: технологик жиҳатдан биринчи бўлишга интилиш; ишчи кучининг малакавий даражаси; реклама устуворлигига эга бўлиш; масштаб самараси; корпорациянинг ўлчами; ишлаб чиқаришнинг концентрациялашуви каби омиллардан ташқари қуйидаги омиллар инвестициялар импортига таъсир кўрсатади:\n● капиталга бўлган эҳтиёж. Корпорацияларнинг капиталга бўлган эҳтиёжи, ҳажми ва инвестициялар импорти ўртасида тўғридан-тўғри боғлиқлик мавжуд;\n● миллий филиаллар ҳажми. Республика ичида корпорация филиали, уларга бўйсунувчи бўлинмалар кўп бўлиши тўғридан-тўғри инвестициялар импорт ҳажми ҳам юқори бўлишини таъминлайди;\n● ишлаб чиқариш харажати. Инвестиция киритилган давлатда ишлаб чиқариш харажати билан тўғридан-тўғри инвестициялар импорт ҳажми ўртасида тескари боғлиқлик мавжуд;\n● ички товар бозори хавфсизлиги. Ички товар бозорининг юқори муҳофазаси (божхона тарифларини тартибга солиш) инвестицияларнинг импорт оқими кўпайишига олиб келади;\n● бозор ҳажми. Мамлакат ички бозор ҳажми билан инвестициялар импорти ўртасида тўғридан-тўғри боғлиқлик мавжуд;\n● бошқа омиллар. Тўғридан-тўғри хорижий инвестиция ҳисобига саноатнинг экспортга ихтисослашганлиги, ижтимоий-иқтисодий ривожланишни таъминлашга қаратилган давлат дастурлари мавжудлиги.\nТўғридан-тўғри хорижий инвестициялар оқимини мамлакат иқтисодиётига йўналтириш орқали ижтимоий-сиёсий масалалар маълум маънода ҳал этилади. Глобаллашув шароитида инвесторларнинг қарорларига нафақат иқтисодий нафлилик, балки ижтимоий нафлилик ҳам сезиларли таъсир кўрсатади.\nКорпорациялар маблағларини бошқа давлатга жойлаштириши ва хорижий бозорларни эгаллашининг олтита ҳуқуқий шакли мавжуд:\n● хусусий корхона ташкил этиш;\n● фаолият юритаётган корхонани сотиб олиш;\n● қўшма корхона ташкил этиш;\n● лицензия ёки франчайзинг тақдим этиш;\n● дистрибьютерлик ёки агентлик битими;\n● ваколатхона ташкил этиш.\nБугунги кунда республикамизда хорижий инвестицияларни жалб қилишнинг бир қанча шаклларидан фойдаланилмоқда.\nЎзбекистоннинг иқтисодий сиёсати жаҳон иқтисодий ҳамжамиятига интеграциялашув жараёнини давлат таркибий тузилмалари бўйича эмас, балки хусусий сектор даражасида ҳам фаоллашувни назарда тутади. Хорижий инвестициялар иштирокидаги корхоналарни барпо этиш қуйидаги босқичларни ўз ичига олади: корхонани ташкил этиш сабабларини инобатга олиш; ишончли шерик танлаш; хорижий инвестициялар иштирокидаги корхонани ташкил этиш ҳақида қарор қабул қилиш.\nИнвестиция муҳитига ижобий ва салбий таъсир кўрсатувчи омилларни гуруҳларга ажратган ҳолда қуйидагича талқин қилиш мумкин: мамлакатнинг сиёсий ва макроиқтисодий барқарорлиги, инвесторлар манфаатига хизмат қилувчи ҳуқуқий кафолатлар берилганлиги. Инвесторларни қизиқтирадиган навбатдаги муҳим омиллардан бири – хомашё ресурслари, қулай ишлаб чиқариш ва талаб даражасидаги маҳсулот сотиш инфратузилмалари, солиқ ва божхона имтиёзлари татбиқ этилганлиги.\nКорхоналарни инвестиция фаолиятини ривожлантириш истиқболлари инвестиция дастури доирасида ва алоҳида илмий асосланган лойиҳаларни ишлаб чиқиш орқали амалга оширилади. Инвестиция лойиҳалари турли шакл ва мазмунга эга, яъни корхоналарни ташкил этиш, турли объектлар қуриш, иқтисодий, ижтимоий, экологик ва бошқа мақсадларни амалга оширишга йўналтирилади.\nАммо шуни ҳам қайд этиш лозимки, бугунги кунда инвестиция муҳитига бир қанча салбий омиллар таъсир кўрсатмоқда. Бунга мавжуд инфратузилмалардан фойдаланиш муаммоларини киритиш мумкин.\nШунингдек, солиқ, божхона, банк соҳасида ва инвесторларга ер ажратиш билан боғлиқ масалаларда муаммолар учраб турибди. Шу ўринда Ўзбекистон Республикасининг Биринчи Президенти И.Каримовнинг қуйидаги ибораларини ёдга олиш жоиз: «Биз оддий бир ҳақиқатни доимо эсда тутишимиз даркор. Яъни, сармоясиз тараққиёт йўқ, ишлаб чиқаришни ва умуман, мамлакатимизни модернизация қилиш, техник ва технологик янгилашни инвестицияларсиз тасаввур этиб бўлмайди».\nҲақиқатан ҳам, хусусий мулк ва хусусий тадбиркорлик жадал ривожланиши учун зарур шарт-шароитлар ва имкониятлар яратиш, ташкил этиш ҳамда фаолиятни йўлга қўйиш тартибини янада соддалаштириш, жиноий ва маъмурий қонунчиликни либераллаштириш ҳисобидан тадбиркорларга янада эркинлик беришда инвестиция иқлими ва ишбилармонлик муҳитини яхшилаш, тадбиркорликни ривожлантириш ва рағбатлантириш самарадорлигини оширишга оид қўшимча чора-тадбирлар дастури қабул қилинишини тақозо этмоқда.\nДавлат бошқарувининг меъёрий-ҳуқуқий ҳужжатларида ишбилармонлик муҳитини янада такомиллаштириш, максимал даражада қулай инвестиция иқлимини яратиш, давлат ва хўжалик бошқаруви очиқлигини оширишда автоматлаштирилган «On-line-мониторинг» ахборот тизими жорий этилиши муҳим ўрин тутади.\nМазкур автоматлаштирилган ахборот тизими «2015–2019 йилларда ишлаб чиқаришни таркибий ўзгартириш, модернизациялаш ва диверсификация қилишни таъминлаш чора-тадбирлари дастури»да белгилаб берилган прогноз кўрсаткичлари бажарилиши ҳамда ушбу дастурга киритилган инвестиция лойиҳалари ўз вақтида ва самарали амалга оширилишини таъминлаш бўйича мониторинг ишларида алоҳида аҳамият касб этади.\nАйни пайтда, 2015 йилнинг 15 май куни қабул қилинган «Хусусий мулк, кичик бизнес ва хусусий тадбиркорликни ишончли ҳимоя қилишни таъминлаш, уларни жадал ривожлантириш йўлидаги тўсиқларни бартараф этиш чора-тадбирлари тўғрисида»ги фармон ишбилармонлик муҳити ва бизнес шароитини яхшилаш таъсирчанлигини оширди. Яъни, ушбу ҳужжат тадбиркорлик фаолиятини ташкил этиш йўлидаги мавжуд тўсиқ ва чекловларни тугатиш, хусусий мулк улушини изчил ошириш, қулай иқтисодий, ҳуқуқий шарт-шароитлар яратишда янги босқични бошлаб бергани билан ҳам аҳамиятлидир.\n2000 йилда иқтисодиётга йўналтирилган хорижий инвестициялар умумий ҳажми 172,3 млрд сўмни, шундан 14,5 фоизи ТТХИ ташкил этган. 2005 йилда хорижий инвестициялар ҳажми беш баробарга кўпайиб, 687 млрд сўмга етган. Иқтисодиётнинг рақобатбардошлигини таъминлаш, уни сифат жиҳатдан самарадорлигини оширишга қаратилган инвестиция сиёсати туфайли, 2010 йилда ТТХИнинг умумий хорижий инвестициялардаги улуши 68,5 фоизга тенг бўлган.\nГлобал молиявий-иқтисодий инқирознинг кейинги тўлқини дунё давлатларини тўлиқ қамраб олган бир пайтда Ўзбекистонга четдан кириб келган хорижий инвестициялар ҳажми 4,3 трлн сўмни, ТТХИ улуши эса энг юқори кўрсаткични, яъни 87 фоизни ташкил этган. 2015 йилда ТТХИлар қиймати қарийб 6,2 трлн сўмни, яъни бу кўрсаткич 2010 йилга нисбатан 1,6 баробарга кўпайган.\nТаҳлил қилинаётган даврда бошқа ижтимоий-иқтисодий кўрсаткичларда ҳам ўзига хос ўзгаришлар рўй берганини қайд этиш ўринли. 2000 йилда Ўзбекистон аҳолисининг умумий сони 24,5 млн кишини, ишлаб чиқарилган ЯИМ ҳажми эса жорий нархларда 3,3 трлн сўмни ташкил этган. 2015 йил якунлари бўйича ишлаб чиқарилган товар ва хизматларнинг умумий ҳажми 171,4 трлн сўмдан иборат бўлган.\nАгар ушбу рақамларни миқдор ва сифат кўрсаткичлари орқали изоҳлайдиган бўлсак, бунинг учун жон бошига ҳамда ривожланаётган мамлакатларнинг худди шу кўрсаткичлар бўйича натижаларини қиёсий таҳлил қилиш ва баҳолаш мақсадга мувофиқ бўлади. Шунда аниқ ва ҳар томонлама адолатли, мантиқий хулоса чиқариш имконияти юзага келади.\nЎзбекистон аҳолиси ҳар йили ўртача 1,6 фоизга кўпайиб бормоқда. Демак, жон бошига тўғри келадиган иқтисодий кўрсаткичларнинг юқори бўлишини таъминлаш учун битта банд аҳолига тўғри келадиган ишлаб чиқариш ва хизмат кўрсатиш ҳажмини йилдан-йилга ошириб бориш (аҳолининг ўсиш суръатидан юқори ҳажмда) талаб этилади. Бунинг учун, кам энергия сарфловчи ва юқори унумдорликка эга бўлган техника ва технологияларни сафарбар этиш, малакали ишчи-ходимлар тайёрлаш, замонавий менежментнинг илғор усулларини амалиётга жорий этиш лозим. Бунда ТТХИ кўламини жадаллаштириш, корпоратив бошқарувнинг асосий принципларини кенг ҳажмда корхона ва компаниялар фаолиятига татбиқ этиш муҳим аҳамият касб этади.\nАйни пайтда республикамиздаги мавжуд асосий воситаларнинг катта қисми жисмоний-маънавий жиҳатдан эскирган. Мазкур ҳолатларни инобатга олиб, ҳукумат томонидан айнан ТТХИларнинг республика иқтисодиётига жалб этилишига устуворлик берилаётганлиги ҳам бежизга эмас.Рақамлар таҳлилига эътибор берсак, мутлақ қийматда жон бошига тўғри келган ЯИМ 2010 йилда 1778,2 минг сўмга, 2015 йилда 5475,1 минг сўмга, ЯИМ умумий ҳажми жорий нархда 171,4 трлн сўмга тенг бўлган.\nТаъкидлаб ўтилганидек, аҳоли сонига нисбатан маҳсулот ишлаб чиқариш ҳажмининг ўсиш суръати юқори бўлиши ишлаб чиқариш самараси мусбат эканлигидан далолат беради. Ишлаб чиқаришда мусбат самарасига эришиш жон бошига тўғри келадиган ишлаб чиқариш ҳажми, жон бошига тўғри келадиган даромад ошиши, шунингдек, омил унумдорлиги ўсишини келтириб чиқаради.\nТаҳлилларга кўра, аҳоли сони ўсиш суръатига нисбатан жон бошига тўғри келадиган ЯИМ, аҳоли жон бошига тўғри келадиган ўртача даромад, асосий фондларнинг қиймати, асосий капиталга киритилган инвестициялар ҳажмининг ўсиш суръати юқори бўлган. Демак, жорий давр даражаси базис давр даражасига нисбатан бир неча маротаба кўп эканлигидан далолат бериб турибди.\nУшбу маълумотлар ўзаро бир-бирига боғлиқ равишда таҳлил қилинаётганда нархлар индексини инобатга олиш лозим. Кўпгина ҳолларда инфляциянинг таъсири, унинг йиллик ўзгаришини инобатга олмаслик оқибатида хато хулосаларга келинади. Шу боисдан, вақтлар қатори бўйича таҳлил амалга оширилганда кўрсаткичларнинг таққосланиши талаб этилади. Бунинг учун, улар нафақат бир хил ўлчов бирлигида ва аниқлик даражасида ифодаланиши, балки шу билан бирга замон ва макон жиҳатидан ҳам таққосланиши зарур.


Kutubxona - Ashurali Joʻrayev. Ketmon yuzidagi oy (hikoya) / Kiril\nSiz shu sahifadasiz: Ashurali Joʻrayev. Ketmon yuzidagi oy (hikoya) / Kiril\nМуаллиф Ашурали Жўраев\nАсар номи Кетмон юзидаги ой (ҳикоя)\n- Ашурали Жўраев\n«Ёшлик» журналининг 2011-йил, 1-сонидан олинди.\nКетмон юзидаги ой (ҳикоя)\nЭнди ер унинг жон жонини суғуриб олган эди. Не-не дами ўткир кетмонлар каби бу шўрлик кетмон ҳам ернинг азалий ва илоҳий қувватига дош беролмади. Ер қанчалар юмшоқ, қанчалар метин бўлгани билан барибир ер эди. Абад-азал шу: темирчилар зўр бериб, юксак маҳорат билан кетмон ясайверадилар, ер эса кетмонларнинг дамини аста-секин пасайтириб, жасоратини сўндириб бораверади. Минг ҳаракат қилгани билан кетмон охир-оқибат ҳолдан тойяди. Ҳолдан қолиш эса азоб. Сўнгра ортиқча буюм сингари ҳеч кимга керак бўлмай қолади. Ёнингга ёш ва забардаст кетмонлар келиб қўшилади. Улар ҳам охир-оқибатини ўйламай, завқ-шавқ билан туну-кун ер чопгани-чопган... Эҳ, шундай пайтда кетмоннинг жасоратига, шижоатига на таъриф, на тараф йўқ. У эртасини ва келажагини ўйламай, ер билан ғайрати жўшиб курашгани курашган. Кетмон одам билан ерни боғлаб турувчи фақат меҳнат воситаси эмас, балки тириклик манбаи ҳисобланади. Воситачилик мушкул вазифа. Аввало кетмоннинг қандай қўлларга тушишига ҳам боғлиқ. Агар у ҳақиқий меҳнаткаш деҳқон қўли билан ошно бўлса, яъни ўз қўлини топса, бу кетмон учун байрам, мўл-кўл хирмони учун ҳосил қўшиғи янграйди. Бундай пайтда кетмон кетмон бўлиб яралганига шукр қилади, тинимсиз ер чопади. Унинг танида ҳам, юзида ҳам армон қолмайди.\nКетмон ер билан уруғнинг қўшилишига макон яратиб беради. Лекин кетмон қанчалик куйиб-пишиб меҳнат қилмасин ҳосил қўшиғини эшитиш бахтига муяссар бўлолмайди. Кетмоннинг қоқ пешонасига шу кўргиликлар ёзилган бўлса, у шўрлик нима ҳам қилсин? Меҳнатни кетмон қилади-ю, унинг ҳузурини ўроқ кўради. Ҳатто ҳосил тўйларига кетмонни таклиф қилишни унутиб қўядилар. Тўрда тўралар ўтиради. Кетмон ушламаганлар ё қадаҳ, ё микрофон ушлайди. Абжир шоирлар кетмон ҳақида шеър ўқийди. Қўлига кетмон ушламаган биттаси «Кетмон» деган достон ёзибди.\nБераҳм, бешафқат қўлларга тушган кетмоннинг ҳолига вой! У кетмон бўлиб яралганига минг-минг пушаймонлар ейди, умри озор билан ўтади, алами, дарди ўзи билан кетади. Бундай кетмон тезда сафдан чиқади, унинг кетмонлик сиёғи қолмайди. Кетмон ўз-ўзидан қариб, ҳолдан тойиб, касалликка йўлиқади, адои тамом бўлади. Бир куни эгаси ишдан қайтгач, одатдагидай кетмонни ҳовли этагига улоқтирди. Улоқтириш жараёнида жаҳл билан «Ҳе, онангни...» деб ҳақорат қилди. Кетмон онаси бор-йўқлигини билмайди. Лекин бу ҳақорат унинг темир танасини зирқиратиб юборди. Ахир энг оғир ҳақорат онани сўкиш-ку! Қайси куни далага келган уч-тўртта йўғон киши ҳам унинг эгасини боплаб ҳақорат қилди. Бири қўйиб, бири нуқул онадан келди. Бечора деҳқон, шўрлик деҳқон тош ютгандай миқ этмасдан, бошини кетмондай эгиб, мутъеларча ерга термулиб турди. Унинг аламдан бутун вужуди титраётганлигини кетмон дастасини тутган қўлларининг титраётганлигидан сезиш мумкин. Агар замони кўтарса, онангни, деган бу ҳаромхўрларни кетмон билан тилларини чопарди. Шунда ҳаммаёқни чопилган тиллар босиб кетарди.\nБу йил кетмоннинг ўттизинчи баҳор далага чиқиши. Ўттиз йилки бажарадиган юмушлари аниқ. Тиним билмай ер чопади, ариқ қазади, ниҳол ўтказади, томорқани чопиқ қилади, лойхандақни текислайди, лой қоради, замбилни ўша лой билан тўлдиради. Баъзан эса қўшни гўрков уни ижарага олиб туради. Бундай пайтда у маъюс тортади, тўйиб-тўйиб йиғлагиси келадию, лекин ёш оқадиган кўзлари йўқ... Оёғи йўқки қочса, қўли йўқки талаб қилса, тили йўқки, дарду ҳасратини айтса?.. Бечора кетмонга бундай имкон берилмаган. Берилганда ҳам нуқул меҳнатдан гапиравериб қулоқларни қоматга келтирарди. «Шарафли меҳнатимиз...», «Шонли меҳнатимиз...» деб тинкани қуритарди. Ўшанда ҳам тер тўкиб, асл меҳнат қиладиган кетмон миқ этмасдан ишлайверарди. Маҳмадона кетмонлардан худо асрасин...\nТонг саҳарда далага чиқиб кетгани, далага муҳаббат қўйгани... Шу-шу дала билан боғланиб, ер билан ошно тутинди. У бир сафар илғор кетмонларнинг умумий йиғилишида минбарга чиқмоқчи бўлиб роса ҳаракат қилди. Лекин уни мажлисхонага яқин ҳам йўлатишмади. Эшикдаёқ силтаб-силтаб ирғитиб юборишди. Ўшанда дастаси қарсиллатиб ерга тегиб, бироз дарз кетганди. Шу-шу қайтиб мажлисга бормайдиган бўлди. Кейинчалик гилос дарахтидан қилинган даста ўрнатишди. Зангламаслиги учун тез-тез от ёғи суришарди. Кейинчалик отлар озиб кетиб, ёғ бермай қўйди. Кетмондан ҳар урганда дувуллаб занг тўкиладиган бўлиб қолди.\n...Кетмон яроқсиз ҳолга келиб қолгач, уни темир-терсакка топшириб юборишдан олдин эгаси янги кетмон харид қилди. Лекин янги кетмон эскисига парво ҳам қилмади, қайрилиб қарамади ҳам.\n"http://www.kutubxona.com/wiki/index.php?title=Ashurali_Joʻrayev._Ketmon_yuzidagi_oy_(hikoya)_/_Kiril&oldid=2537" dan olindi


Иккинчи олий таълим учун сиртқи маълумот йуналишлари рўйхати кенгайтирилди\n24 Avgust 11:25 Жамият\nКЕНГАЙТИРИЛДИ КЎПАЙДИ ОЛИЙ ЎКУВ ЮРТИ ТАъЛИМ ТАЪЛИМ ОЛМОҚ ЎКИШГА КИРМОҚ\nЎзбекистон Республикаси Таълим вазирлиги сиртқи бўлимларда иккинчи олий маълумот олиш учун университетларга кириш истагида бўлганлар учун йуналишлар рўйхати кенгайтирилишини эълон қилди.\nЎзбекистон сиртқи таълим орқали иккинчи олий маълумот олиш учун йуналишлар рўйхатини кенгайтирди, деб хабар беради Олий таълим вазирлиги.\n«Фуқароларнинг ва олий ўқув юртларининг мурожаатлари инобатга олинган ҳолда, 2020/2021 ўқув йилида иккинчи олий таълим учун йуналишлар рўйхати кенгайтирилди ва шунга мос равишда кириш даражаси ошди», – дейилади вазирлик хабарида.\nИккинчи олий ўқув юртига кириш учун аризаларни рўйхатдан ўтказиш онлайн тарзда ikkinchitalim.edu.uz веб-платформаси орқали амалга оширилади.\nЎзбекистонда сел келиши хавфи бор\nИккинчи олий маълумот олиш учун абитуриентни республиканинг олий ўқув юртларида рўйхатдан ўтказиш муддати 2020/2021 ўқув йили учун 2020 йил 31 августгача белгиланган.\nЧет тиллари йуналиши бўйича иккинчи олий маълумотни олиш кундузги вақтда амалга оширилади.\nТошкент: Россия савдо уйи очилди\n2021-йилда Ўзбекистонда 832 мингдан ортиқ бола туғилди


(O´zbek) Президент Фарғонада йиғилиш ўтказмоқда. Йиғилишда Сўх воқеалари тилга олинди | Журнал "Экономический Вестник Узбекистана"\nГлавная | Новости | (O´zbek) Президент Фарғонада йиғилиш ўтказмоқда. Йиғилишда Сўх воқеалари тилга олинди\n(O´zbek) Президент Фарғонада йиғилиш ўтказмоқда. Йиғилишда Сўх воқеалари тилга олинди\nФарғонада Президент Шавкат Мирзиёев раислигида фаоллар йиғилиши бўлиб ўтмоқда. Йиғилишда Фарғона вилояти ҳокими Шуҳрат Ғаниев белгиланаётган янги вазифалар, берилаётган топшириқлар ва кўрсатмаларни ёзиб бормоқда.\nДавлат раҳбари халқ билан очиқча гаплашиб, муаммоларни биргаликда ҳал этиш, одамларнинг оғирини енгил қилиш мақсадида келганини таъкидлади.\n«Мен қисқа, сизлар кўпроқ гапирсаларингиз тўғри бўлади. Мақтов керак эмас. Президентга энг катта мақтов бўлиб бўлган — бу халқ ишончи. Ҳали энди биринчи қадамларни қўйяпмиз. Келиб, қарсак эшитиб кетиш менгаям осон. Лекин бундан натижа бўлмайди. Туманларга ўзим боришимнинг сабаби — одамларнинг яшаш шароитларини юрагимдан ўтказиб, аниқ чоралар кўриш, ислоҳотлар узоқ-узоқ жойларда ҳам натижа беряптими, қуйи тизимдаги раҳбарлар садоқат билан, жон куйдириб ишлаяптими, деган саволларга жавоб топиш. Ҳар куни бундай учрашув бўлмайди. Аччиқ-аччиқ масалаларни қатъий қўйинглар», — деди президент.\nДавлат раҳбари ўтган ҳафта Сўх туманида бўлган воқеаларга ҳам тўхталиб, муносабат билдирди.\n«Кейинги йилларда қўшни давлатлар билан чегарадош жойлардаги кўп муаммоларни ҳал қилишга эришдик. Сўхдаги воқеалар қирғиз халқи билан дўстлигимизга, борди-келдимизга, режаларимизга таъсир қилмаслиги керак. Вазмин, сабр-тоқатли, меҳр-оқибатли бўлишимиз зарур. Қўшничилик — минг йилчилик. Халқларимиз елкадош бўлиб, бир-бирини ҳурмат қилиб яшаши керак», — деди Шавкат Мирзиёев.\n98та лойиҳа амалга оширилиб, саноат, қишлоқ хўжалиги ва хизмат кўрсатиш соҳалари ривожлантирилади.\nСўхлик ёшлар учун водий вилоятларидаги олий таълим муассасаларида 2020/2021 ўқув йилида давлат гранти асосида мақсадли равишда қўшимча 500та ўрин ажратилади.


Масофавий зондлаш маълумотлари нефть-газ комплекси корхоналари ва инфротузилмасини ҳудудий бошқаришнинг турли муаммоларини ҳал қилишда кенг қўлланилади.\nНефть-газ саноатида космик мониторинг\nНефть-газ саноати мамлакат иқтисодиётида муҳим ўрин тутади. Мамлакатимиз йирик табиий углевод ресурсларига эга. Нефть-газ комплекси фаолиятида қидирув ва ишлаб чиқариш объектлари, шунингдек транспорт тизимлари (нефть, газ ва маҳсулот қувурлари) муҳим ўрин тутади.\nНефть-газ корхоналари нефть ва газ ишлаб чиқариш, сақлаш, ташиш, қайта ишлаш ва тарқатиш учун мураккаб, кўп даражали инфратузилмага эга бўлиб, жуда қийин табиий-иқлим шароитига эга ниҳоятда кенг табиий ҳудудларда тарқалиб кетган.\nБундай хўжаликни бошқариш ҳудудда содир бўлаётган жараёнлар ва ҳодисаларни доимий ва ҳар томонлама кузатиб бориш, ер ости бойликларидан фойдаланиш билан боғлиқ барча иқтисодий фаолият турларини доимий ва ҳар томонлама назоратсиз амалга ошириш мумкин эмас.\nНефть-газ иншоотларида саноат ва экологик хавфсизликни таъминлашга қўйиладиган талабларнинг кучайиши муносабати билан нефть компаниялари ва назорат қилувчи давлат ташкилотларида тобора кўпроқ қўлланиладиган энг самарали усул, қисқа ва узоқ муддатли мониторинг соҳасида ахборот таъминоти учун лицензия майдонлари ҳудудидаги муддатли ўзгаришларни, Ерни масофадан туриб зондлаш маълумотлари, аэрокосмик маълумотларни қайта ишлашнинг янги усуллари ва геоахборот технологиялари ёрдамида мониторинг олиб боришдир.\nНефть-газ комплексининг космик мониторинги ёрдамида ҳал қилинадиган энг муҳим вазифалари орасида қуйидагиларни ажратиб кўрсатиш мумкин:\nкенг миқёсли тематик хариталар ва режаларни тайёрлаш билан мавжуд ва қурилиш жойларини инвентаризация қилиш;\nишлаб чиқариш ва ташиш объектлари инфратузилмасини мониторинги;\nнефть-газни қайта ишлаб чиқариш, транспортировка ва кончилик инфратузилмасини ривожлантиришни режалаштириш ва назорат қилиш;\nқувурларнинг шикастланган жойларини аниқлаш;\nер ости магистраль қувурларини назорат қилиш жойларини мониторинг қилиш;\nгазнинг ёқиш жойларини хариталаш ва оловли ўрнатмалар ишлашини назорат қилиш;\nнефть-газни қазиб чиқариш, қайта ишлаш, ташиш соҳаларида ҳудудларда экологик ҳолатни мониторинг қилиш;\nнефть маҳсулотлари билан ифлосланган ҳудудларни аниқлаш, нефтни авария ҳолатида мониторинг қилиш, рекультив тадбирларнинг тезлигини назорат қилиш ва самарадорлигини баҳолаш;\nнефть-газ инфратузилмасини ривожлантириш соҳаларида карерлар ва гидравлик қум уюмлари ҳолати ва ҳажмини инвентаризация қилиш ва мониторингини олиб бориш;\nҳалокат содир бўлган жойларни тезкор аниқлаш ва улар учун транспортнинг мавжудлигини ўрганиш, бу ўз ўрнида техник ва таъмирлаш гуруҳларининг ишларини оптималлаштиришга ёрдам беради;\nбахтсиз ҳодисаларни олдини олиш мақсадида нефть-газ ишлаб чиқариладиган конларда ер юзаси чўкиш қийматларини аниқлаш.


Муносиб меҳнат бўйича Ўзбекистон Республикаси дастури доирасида амалга оширилаётган ишлар муҳокама этилди\n14.10.2015. 2015 йилнинг 12 октябрь куни Ўзбекистон касаба уюшмалари Федерациясида Касаба уюшмалари Федерацияси раҳбариятининг Халқаро меҳнат ташкилоти (ХМТ) делегацияси билан учрашуви бўлиб ўтди. ...\nИнсон омили – бош мезон\n13.10.2015. Истеъмол товарлари ишлаб чивариш, савдо ва хизмат кўрсатиш ташкилотлари ходимлари касаба уюшмаси Республика кенгаши бугунги кунда 4 минг 938 та бошланғич ташкилотга эга бўлиб, 519 минг ...\n09.10.2015. Ўзбекистон касаба уюшмалари Федерацияси вакили 2015 йилнинг 1-2 октябр кунлари Москва шаҳрида «Чарчаш синдроми – XXI аср муаммоси: уни тиббий, психологик ва педагогик амалиётда коррекция ...\nХалқаро экспертлар Ўзбекистон касаба уюшмалари Федерациясининг Юридик клиникаси фаолияти билан танишдилар\n09.10.2015. Халқаро меҳнат ташкилоти ва Халқаро касаба уюшмалари Конфедерацияси вакиллари Ўзбекистон касаба уюшмалари Федерациясида ташкил этилган Юридик клиника фаолияти билан танишдилар. Ташриф ...\nЎзбекистон касаба уюшмалари Федерацияси вакили Халқаро касаба уюшмалари Конфедерацияси Умумевропа минтақавий кенгаши томонидан ташкил этилган субминтақавий конференцияда иштирок этди\n08.10.2015. 2015 йилнинг 29-30 сентябрь кунлари Ўзбекистон касаба уюшмалари Федерацияси Кенгаши вакили Озарбайжон давлатининг Баку шаҳрида “Касаба уюшмалари ривожланиши йўлида янгича ёндашувлар. ...\nМуносиб меҳнат шароити – фаровонлик омилларидан бири\n07.10.2015. Ўзбекистон касаба уюшмалари Федерацияси томонидан 7 октябрь — Бутунжаҳон муносиб меҳнат кунига бағишланган давра суҳбати ўтказилди. Унда Олий Мажлис Қонунчилик палатаси депутатлари, ...\n02.10.2015. Навоий вилоят касаба уюшма ташкилотлари бирлашмаси кенгаши Кексаларни эъзозлаш йили муносабати билан кўпдан-кўп хайрли ишларни амалга оширмоқда. — Неча йилки, тумандаги 22-умумтаълим ...\nҚулай меҳнат шароити – муваффақият гарови\n29.09.2015. Пахта йиғим терими иштирокчиларига қулай меҳнат ва маиший шароитларни яратиш, улар саломатлигини муҳофазалаш муҳим аҳамиятга эгадир. Шу боис Самарқанд вилоятида ҳам теримчиларга тегишли ...\nАндижон вилояти касаба уюшмалари ташкилотлари бирлашмаси томонидан кекса отахон ва онахонларнинг Қўқон шаҳрига саёҳати ташкил этилди\n28.09.2015. Андижон вилояти касаба уюшмалари ташкилотлари бирлашмаси ташаббуси билан “Кексаларни эъзозлаш йили” Давлат дастури доирасида 45 нафар кекса отахон ва онахонларнинг Қўқон шаҳрига саёҳати ...\nТозалик, озодалик — саломатлик гарови\n28.09.2015. ЎзКУФК ташаббуси билан “Касаба уюшмалари — болаларга” акцияси доирасидаги “Тозалик, озодалик — саломатлик гарови” тадбирлари Қорақалпоғистон Республикасининг олис овул ва қишлоқларидаги ...\nЖамоа шартномаси - корхонада иш берувчи билан ходимлар ўртасидаги меҳнатга оид, ижтимоий-иқтисодий ва касбга оид муносабатларни тартибга солувчи норматив ҳужжатдир.\nМанзил: 100165, Тошкент ш., Муқумий кўч., 1б


Blizzard студияси Pokemon Go услубида Warcraft ўйинини тайёрламоқда - Terabayt.Uz\nBlizzard студияси Pokemon Go услубида Warcraft ўйинини тайёрламоқда\nKotaku нашри берган маълумотларга қараганда, Blizzard студияси Warcraft асосида янгича мобил ўйинни тайёрламоқда. Унга худди Pokemon GO’даги сингари механика татбиқ этилади.\nЎҚИНГ: Афсонанинг қайтиши: бепул Pokemon Quest ўйини дунёни забт этишга тайёр! (+видео)\nЯнги ўйин ҳақида тафсилотлар ҳозирча унчалик кўп эмас – унинг Warcraft қисмларидан бири бўлиши айтилаётир. Аммо мазкур лойиҳа Pokemon GO’дан кўра кенгроқ кўламли бўлиши керак. Масалан, унда битта геймер иштирокидаги ўйин учун янги унсурлар қўшилади.\nХабарга кўра, Blizzard катта дизайнери, World of Warcraft устида ишловчи Кори Стоктон айнан Pokemon GO ўйинининг ашаддий ишқибозидир. Худди шунга ўхшаш, аммо янада мураккаброқ ва жиддийроқ лойиҳа яратиш фикри ҳам биринчи бўлиб унинг хаёлига келган.\nЎҚИНГ: Assassin’s Creed: Rebellion ўйини Android ва iOS учун бепул тақдим этилди! (+видео)\n#Pokemon GO #World of Warcraft #ўйинлар